
Carta di Knops ta escala preocupacion di Hulanda pa 

situacion financiero di Aruba 



ORANJESTAD - Despues 
cu Corsou a haya un ‘aan- 
wij zing’ (ins truccion), 

un gran incertidumbre y 
preocupacion ta existi na 
Aruba riba kico lo sali den 
nos direccion den e prox- 
imo reunion di Conseho 
di Minister di Reino cu 


lo tuma luga final di luna 
di augustus venidero. Ya 
caba e carta cu Secretario 
di Estado di Reino, Ray- 
mond Knops a manda re- 
cientemente pa gobierno 
di Aruba a bin ta contribui 
na e clima di incertidum- 
bre y preocupacion aki. 


Pa atende cu e situacion aki y 
trece un ambiente di tranki- 
lidad y confiansa, Minister 
di Economia y Finansa, Xio- 
mara Maduro, a publica den 
social media cu e informacion 
cu ta bin circulando for di fin 
di siman no ta corecto. Esta 
cu un carta a yega di Hulanda 
den cual ta duna gobierno 
di Aruba 1 luna pa aumenta 
BBO, manda 300 ambtenaar 
cas y introduci Sugar-Tax, no 
ta cuadra cu realidad. Y el a 
indica cu den e circunstancia 
actual ‘no tin espacio pa wega 
politico barata di opositor.’ 

Segun e mandatario Maduro, 
locual cu tin riba mesa ta un 
carta di Secretario di Estado 
Knops dirigi na Minister 
President Wever-Croes den 
cual ta escala e preocupacion 
di Hulanda pa e situacion 
fmanciero di Aruba. Den e 
carta ta señala e preocupa- 
cionnan treci dilanti pa e or- 
gano di Supervision Finan- 
ciero CAft den nan ultimo 
corespondencia cu Minister 
di Finansa, y ta relata nan na e 
Protocol firma na november 
2018. 


Minister Maduro a indica 
cu e Secretario di Estado di 
Reino kier mas claridad riba 
e reforma fiscal y kier pa in- 
clui e gastonan di personal 
relata na e plan cu gobierno a 
traha pa atende cu e crisis so- 
cial, tambe bou di e plafond 
di gasto di personal acorda 
den e Protocol. Secretario di 
Estado a manda pidi Minis- 
ter President informacion pa 
asina por atende cu e situa- 
cion di Aruba den e proximo 
reunion di Conseho di Min- 
isternan di Reino fin di au- 
gustus proximo. 

Esey ta e esencia -segun min- 
ister Maduro- di e carta y e 
ta di lamenta cu atrobe cierto 
medionan di comunicacion 
kier purba bruha tera pa 
motibo politico. Categorica- 
mente den su publicacion e ta 
bisa cu na ningun momento e 
Secretario di Estado a exigi pa 
hisa BBO, manda hende cas 
of introduci sugar tax. Igual- 
mente e ta señala cu, con go- 
bierno di Aruba ta cumpli cu 
locual a wordo acorda den e 
Protocol, ta prerogativo di 
Aruba. 

E1 a reitera cu pais Aruba su 


situacion fmanciero, debi na 
e mega debe crea pa e gobi- 
erno anterior. Tambe el a laga 
sa cu gobierno actual ta aten- 
diendo e retonan na un forma 
diligente y transparente, y ta 
invita oponentenan pa corda 
riba bienestar di full Aruba. 
Segun Minister Maduro, 
bruhamento di tera ta causa 
intrankilidad bou pueblo y 
daño innecesario na nos pais. 

Mientras cu Minister Presi- 
dente, Evelyn Wever-Croes a 
referi durante su ultimo con- 
ferencia di prensa, cu no tin 
niun instruccion y tampoco 
KB pa Aruba. Esaki despues 
di e instruccion cu Corsou 
a haya, locual a genera hopi 
comentario na Aruba. Esta si 
Aruba tambe lo haya un, of si 
lo tin un KB na caminda pa 
nos pais. 

Durante e ultimo reunion cu 
Minister Presidente a atende 
di Conseho di Minister di 
Reino dia 5 di juli ultimo, 
niun momento a wordo papia 
of menciona niun KB ni in- 
struccion a bin ’riba mesa pa 
loke ta trata Aruba,' e prome 
mandatario a bisa. 


Gobierno mes a compromete cu Hulanda pa bin cu medidanan 


ORANJESTAD - Pa oposi- 
cion, gobierno ta spanta, 
ya cu Hulanda ta bin re- 
alisa cu nan no ta serio. Ex 
Minister y Parlamentario, 
Arthur Dowers a bisa na 
Bon Dia Aruba cu gobi- 
erno mes a pone den nan 
calculacion pa genera en- 
trada bin cu un Sugar-Tax 
of aumento di impuesto 
riba producto di sucu. 

Tambe pa bin cu otro medi- 
danan manera mas aumento 
di BBO a base di nan calcu- 
lacion pa atende cu e deficit 
presupuestario. Pues nan ta 
medidanan cu mester bin na 
caminda, ya cu esaki tabata e 
pakete di medidanan cu Min- 
ister Presidente Wever-Croes 
y Minister di Economia y Fi- 
nansa, a palabra cu Hulanda. 

Tambe otro medidanan a 
keda inclui den nan reforma 
fiscal y Hulanda ta exigi awor 
pa Gobierno di Aruba cumpli 
cu e medidanan cu nan a 
compromete pa introduci. 
E Parlamentario a indica cu 
e reforma fiscal pa Hulanda 
tin un nificacion: E nomber- 
nan di cada medida cu ta bay 
tuma. 


E1 a referi tambe na e grond- 
belasting cu temporalmente 
ta bay duna un grupo di nos 
comunidad un alivio, pero 
despues di un aña nan lo sinti 
un aumento. Ya cu e belast- 
ing aki no ta un alivio directo, 
sino cu e ta indirecto. Ya cu 
ora gobierno ta bay compra e 
comerciantenan extra grond- 
belasting, y e comerciantenan 
ta bay calcula e gasto aki riba 
e prijs di nan producto cu nos 
tur tin cu paga como con- 
sumidor. Pues niun di e me- 
didanan cu gobierno ta bay 
tuma pa cumpli cu e protocol 
firma ta bay ta na fabor di e 
pueblo. 

Siendo -segun e Parlamen- 
tario di oposicion- cu e go- 
bierno aki den campaña a pri- 
minti pa no bin cu medida. 
Mientras cu awor pueblo no 
ta bay soporta cu nan ta bin 
cu medidanan pero di otro 
banda nan ta nombra nan 
famianan, sin reduci nan gas- 
tonan di personal. Tampoco 
gobierno no a bin cu auste- 
ridad riba nan gasto, sino cu 
nan ta sigui biaha den exte- 
rior. 


Esaki ta haci -segun Parla- 
mentario Dowers- cu Hu- 
landa ta bin ripara cu e gabi- 
nete actual no ta serio pa re- 
duci nan gastonan y atende 
cu e deficit. Pero si nan ta 
dispuesto di fia mas placa di 
loke nan mester pa bin cu un 
fondo bou e nomber di Cri- 
sis Plan Social pa core cam- 
paña, segun e Parlamentario 
di oposicion. 

Encuanto loke Minister di 
Finansa y Economia a trece 
dilanti riba e carta di Secre- 
tario di Estado di Reino, Par- 
lamentario Dowers ta haya cu 
no ta klop cu realidad. Nan a 


palabra cu Hulanda cu gasto 
di personal no mester subi 
cu cierto cantidad, pero nan a 
sigui nombra hende den dife- 
rente departamento, y Hu- 
landa ta consciente y a ripara 
esaki. “Hulanda a realisa cu 
gobierno a crea un fondo adi- 
cional di hopi miyon pa ge- 
woon haci politica cu ne,” el 
a bisa. E Parlamentario ta in- 
dica cu e hendenan nombra 
riba lista di personal di go- 
bierno pa atende cu e Crisis 
Plan Social, ta pa haci politica 
cu ne. Te hasta -segun Dow- 
ers- nan a nombra hendenan 
cu no ta cualifica, kier men 
cu nan no ta yudando pa haci 


e trabou miho. 

E1 a laga sa cu gobierno no 
por ehecuta e Crisis Plan So- 
cial ya cu e gobierno aki no a 
haya niun crisis social. Ade- 
mas "tur pais na mundo tin 
problema," el a bisa. Pero mas 
bien gobierno ta mal uzando 
fondo cu den realidad nan 
por a spaar. Un plan di tres 
aña pa atende cu un crisis so- 
cial y ya caba nan mester fia 
placa delanta pa paga hopi in- 
teres riba dje, pa tene e placa 
un caminda, en bes di fia cada 
aña. Mientras mas largo bo 
tuma pa paga, mas placa den 
interes bo mester paga. 

SKOA: No ta nenga mucha enseñansa pero mayor mester cumpli 



ORANJESTAD - Aña es- 
colar nobo casi ta cuminsa 
y te ainda ta existi mayor- 
nan cu no a yega di inscri- 
bi nan yiunan, asina tam- 
be tin otro cu ya a cuminsa 
prepara e materialnan y 
uniform pa bay scol. 

Bon Dia Aruba a haya un 
entrevista cu Anuesca Baly, 
Director General di Stichting 
Katholiek Onderwijs Aruba 
(SKOA), kende a splica con 
ta bayendo cu e inscripcion 
di muchanan pa aña escolar 
2019-2020 y e retonan cu 
nan a asumi desde haci algun 
tempo y tambe aworaki. 

Baly a bisa cu aña escolar 
nobo ta presenta hopi reto, 
compara cu aña pasa. E1 a 
expresa cu SKOA ta con- 
tento cu e resultadonan di e 
muchanan cu a pasa nan exa- 
men, pero ainda ta existi un 
espacio pa mehoracion. 

Di mesun manera, Baly a 
expresa cu aña pasa nan a in- 
troduci inscripcion online pa 
medio di website di SKOA: 
Esaki tambe ta trece su reto 
cune pa via di SKOA su 
tamaño. SKOA ta un organi- 
sacion basta grandi cu 46 scol 
na Aruba riba nivel primario, 
secundario, kleuter y basico, 
por lo tanto haci inscripcion 
online ta un reto pasobra no 
tur mayor ta adapta cu medio 
digital ainda, pero e pensa- 
mento pa 2021 ta cu tur scol 
y tur asunto escolar lo bay 
digital. Si mayornan no ta 
bon cu tecnologia, tambe tin 
e opcion di bay na oficina di 
SKOA pa inscribi nan yiu. 


Tabata existi un rumor unda 
ta bisa cu SKOA ta scoge cua 
alumno tin mag di cuminsa 
scol y ki tempo. Baly a aclaria 
cu, pa ley, te ainda un alumno 
cu ta drenta scol primario 
mester tin cuater aña, sinem- 
bargo, e mayor por inscribi su 
yiu den un lista di espera si e 
mucha lo bay cumpli cuater 
aña prome cu december y ora 
cu SKOA ta caba di procesa 
tur e alumnonan di cuater 
aña y ainda tin luga e mucha 
por haya un espacio. 


Igualmente, el a destaca cu 
na e momentonan aki tur 
nan scol ubica pabou di brug 
ta yen. Pero ora ta papia di 
MAVO, Filomena College y 
San Agustin ainda tin par di 
luga bashi. Pa locual ta scol 
basico, tambe ta full, pero el 
a sigura cu mayornan mester 
tin na cuenta cu e mayornan 
mester inscribi nan yiunan. 
Tocante e reinscripcion, cual 
ta bay online, e mayornan 
mester aplica pa e yiu por in- 
scribi di nobo. 

Ademas e director a duna 


di conoce cu un alumno cu 
ta inscribi na un scol cu ta 
cay bou nan, tin cu paga Afl 
175,00 pa aña. Esaki ta encera 
actividadnan y seguro, ade- 
mas si e scol tin airco, e may- 
ornan mester paga Afl 150,00 
adicional. Loke ta yega na Afl 
325,00 total pa aña. Di parti 
di gobierno nan ta haya cierto 
fondo cu ta cubri algun gasto, 
pero esaki no ta cubri tur cos. 

Pa e motibo ey, Baly a bisa 
cu nan a cuminsa cu inscrip- 
cion desde luna di februari y 
nan tin un areglo di pago cu 


ta permiti mayornan cu no 
por paga di biaha pa paga den 
varios parti. 

E Director kier subraya cu 
mayornan mester realisa cu, 
si e mayornan no ta paga e 
cifra rekeri, e mucha no por 
asisti actividadnan pafo di 
scol, pero tampoco SKOA ta 
nenga cu e mucha por haya 
otro actividad na e mesun 
momento ey den scol. Im- 
portante ta cu e mucha por 
haci su actividad. 


Renobacion y reconstruccion di 3 scol 

plania pa 2020 


Mas o menos 70 studiante 
sin permiso inscribi pa 
2019-2020 


ORANJESTAD - Tocante 
e muchanan cu no tin sta- 
tus regular di estadia for- 
malisa, Director di SKOA, 
Anuesca Baly a comenta 
cu pa e aña escolar nobo 
nan tin aproximadamente 
70 inscripcion. Pa e parti 
aki el a sigura cu SKOA 
no ta nenga pa ningun 
mucha e derecho di ense- 
ñansa, locual nan ta pone 
como exigencia ta cu tin 
cierto rekisitonan cu nan 
mester cumpli. 

Un di nan ta pa cuminsa haya 
lesnan di idioma Hulandes 
mientras e temporada di scol 
ta cuminsa y nan mester tin 


un seguro priva por si acaso 
algun accidente paden of pafo 
di scol mester tuma luga. 30 
di nan a registra caba for di 
luna di januari, pero nan no 
tin ni un base di Hulandes y e 
otro cantidad restante a haya 
lesnan pa por defende nan 
mes. 

Baly a informa cu pa e 
muchanan aki, gobierno a 
implementa e proyecto Pris- 
ma cu ta specificamente pa 
muchanan for di 6 te cu 12 
aña di edad cu no ta papia 
Hulandes, esunnan cu tin 
otro nacionalidad y nan por 
asisti na Scol Prisma 


ORANJESTAD - Duran- 
te entrevista cu Anuesca 
Baly, Director di SKOA, a 
menciona cu den comb- 
ersacion cu e mandatario 
encarga cu infrastructura 
a palabra cu na 2020 lo bay 
renoba 1 scol y reconstrui 
1 scol. 

Segun Baly, Minister di Desa- 
royo Teritorial, Infrastructura 
y Medio Ambiente Otmar 
Oduber a palabra cu SKOA 
cu lo bay reconstrui Colegio 
Frere Bonifacius, mientras 
lo renoba St. Aloysiusschool. 
Ambos renobacion lo tuma 
luga den 2020. Banda di esaki 
Colegio San Hose lo haya su 
renobacion, cual lo ta special 
mirando cu e lo ta moderno 


y tin palabracion pa mantene 
caracteristica arkitectonico di 
Misa Inmaculada Concep- 
cion na Santa Cruz. 

Un gran parti di scolnan cu ta 
resorta bou di SKOA ta parti 
di un enclave di Obispado cu 
arkitectura cu ta similar na 
misanan Catolico. SKOA ta 
e entidad apunta pa Obispa- 


do pa salvaguardia esaki y pa 
motibo ey SKOAy Obispado 
ta comparti e pensamento cu 
mester salvaguardia heren- 
cia historico di e identidad 
y caracteristica arkitectonico 
di e edificionan, di scolnan 
Catolico pa nan por keda 
similar na e misanan Catolico 
ora di renobacion of recon- 
struccion. 

Serlimar ta desmenti cu retiro di vocero lo ta pa ‘metemento politico’ 



ORANJESTAD - Pa rasonnan cu tanto e vo- 
cero mes, como Serlimar, no ta dispuesto pa 
aclaria ainda, Twyma van der Biezen a tuma 
retiro di su funcion como Gerente di Benta 
y Mercadeo. Sinembargo, e compania ta des- 
menti cu e vocero su retiro lo ta relaciona cu 
metemento politico den e compania su op- 
eracion. 

Ayera atardi Serlimar a tene un conferencia di 
prensa tocando e asunto aki, unda e compania ta 
desmenti e rumornan cu a aparece den cierto por- 
talnan di noticia y riba medionan social, den cual ta 
relaciona van der Biezen su retiro cu cultura organ- 
isatorio di Serlimar y cualkier tipo di metemento 
politico den e Sui Generis. 

Director di e compania, Henley Davelaar, a declara 
despues di pregunta di Bon Dia cu e compania no 
a ricibi un motivacion pa van der Biezen su re- 


tiro den e carta cu el a entrega. Sinembargo, den 
un reaccion cortico na Bon Dia, e vocero cu ofi- 
cialmente ta baha for di su posicion entrante 9 di 
augustus, a bisa cu Serlimar ta na altura di e rason- 
nan pa cual e ta retirando. Tero esaki no ta refleha 
den mi carta’, van der Biezen a bisa. Mas leu cu 
esey van der Biezen no tabata dispuesto pa bisa, de- 
clarando cu e no ta duna comentario actualmente. 

Mientrastanto Serlimar ta conta riba apoyo di otro 
coleganan cu lo bay ehecuta e trabounan relaciona 
cu e funcion, temporalmente te cu bin cu un solu- 
cion. Den ki direccion e compania ta bayendo no 
ta conoci ainda, Davelaar a bisa, ‘te awo ta mucho 
tempran pa bisa cua paso nos lo tuma’. Van der 
Biezen su decision ta cay net na un momento cru- 
cial unda Serlimar ta ricibiendo containernan nobo, 
a caba di lanta su Upcyle Center y tin su asuntonan 
diario pa atende cune. 


Segun Fundacion Lotto pa Deporte: 

Corte a proteha deporte di metemento politico 



ORANJESTAD - Den un sentencia di Corte 
di Prome Instancia, Hues a duna Fundacion 
Lotto pa Deporte rason den e caso cu a enta- 
ma contra gobierno di Aruba y Minister Dan- 
gui Oduber di Turismo, Salubridad Publico 
y Deporte, pa decisionnan tuma cu ta afecta 
operacion di e fundacion. Corte, despues di 
evalua e caso pa lunanan largo, a para banda 
di e Hunta di Supervision di Fundacion Lot- 
to pa Deporte (FLPD) den e caso trata den 
“Bodemprocedure”. Cu esaki e fundacion 
ta considera cu e hues ta proteha deporte di 
metemento politico. 

E opinion ey ta bin despues di lesa e consideracion 
di e magistrado. Den un sentencia historico, cu 
probablemente lo sirbi den futuro como “ehemp- 
el” den Reino Hulandes pa con ta atende e relacion 
entre gobierno y fundacionnan, Corte a subraya e 
rol di Minister den maneho di un fundacion. Hues 
a tuma su tempo pa revisa e “reglanan di wega” basa 
riba e miho forma di “good governance”. Basica- 
mente e Hues a bisa cu Minister tin poder, pero 
limita y pio pa practica politica partidista. 

Corte no a bay di acuerdo cu gobierno, cu a husti- 
fica su decision pa retira e hunta di supervision, pa- 
sobra gobierno a cambia. Basicamente a bisa Hues 
cu a kita hende di AVP pa pone esunnan di MEP, 
cu si e por confia. Ta obvio cu e Minister nobo no a 


tene cuenta cu e cambionan den statuto di e funda- 
cion, den cual a percura pa dos nivel den gerencia, 
esta e “Hunta Directiva” y riba esey e “Hunta di 
Supervision”. Nan ta apunta pa un periodo defmi 
y, como tal, no ta mara mas na periodo di goberna- 
cion. Miembronan di e Hunta di Supervision mes- 
ter por traha cu cualkier gobierno na mando. 
Durante tratamento di e caso, FLPD a proba Hues 
cuanto biaha a manda carta pa pidi pa sinta cu e 
Minister pa tende di su maneho y vision pa de- 
porte, pa tene su maneho na cuenta den e plannan. 
Sinembargo, Minister nunca a desea di comparti su 
plannan sino solamente a exigi e Hunta di Supervi- 
sion pa nan tuma retiro. A1 contrario, a acusa nan 
di hopi asunto robes y hasta cataloga nan como un 
“cartel”. 

Consecuentemente, FLPD a pidi Corte pa: 

• Elimina e decision di Minister Dangui Oduber 
di dia 3 di januari 2018 pa retira e hunta di supervi- 
sion 

• Elimina e decision di Minister Dangui Oduber 
di dia 10 di januari 2018 pa nombra miembronan 
nobo den e hunta di supervision 

• Ordena Minister pa paga e gastonan relaciona cu 
e caso den Corte. 

Den su sentencia, Hues a considera cu FLPD tin 
motibo valido pa bringa e caso den Bodemproce- 
dure. Gobierno den su demanda a pidi pa declara e 


fundacion no admisibel. E magistrado a tene cuen- 
ta cu Minister tin e autoridad pa retira miembro 
di Hunta di Supervision, pero mester di un mo- 
tibo valido. Djis pasobra ta pensa cu nan tin otro 
escogencia politico, no ta cuadra cu reglanan di 
bon gobernacion. Mester duna nan oportunidad pa 
traha y den caso cu nan nenga di traha cu deseonan 
di gobierno, loke no por a comproba awo, e ora por 
yega na semehante decision. 

Miembronan di Hunta di Supervision di FLPD ta 
masha contento cu e sentencia di Hues y ta con- 
sidera cu Corte a scoge pa defende deporte y wanta 
politica leu. Ta un hecho cu politica mester adapta 
na deporte y no vice versa. No tin necesidad di 
cambia algo cu ta bon. Ta bisa esaki si considera cu 
e directiva actual a hereda un Fundacion na rand 
di bancarota y den e ultimo decada a casi redobla e 
entradanan di e loteria. 

Nota di redaccion: 

Nos a tuma nota cu FLPD a omiti di menciona cu 
a demanda tambe na Corte cu e Ministro mester 
laga e Hunta di Supervision traha trankil, sin stroba 
nan. Hues a rechasa e demanda aki argumentando 
cu e facultad cu e Ministro tin pa retira miembro di 
e Hunta di Supervision, ta haci cu e Ministro por 
haci pregunta na e hunta pa por husga si e hunta ta 
cumpli debidamente cu su tarea. Den esey ambos 
partido lo mester comporta nan mes segun rason- 
abilidad ta rekeri. 

Editorial 


Cu ken nos ta deal... 

Na Venezuela...? 


Djis algun noticia di cual nos a tuma nota re- 
cientemente. Gobierno di Aruba ta negociando 
cu Citgo tocante e contract di rehabilitacion di 
e refmeria, pa termina esaki mas pronto posibel. 
Nos por supone cu ta cu e hendenan di gobier- 
no interino di Guaido? No a bisa esey cu tanto 
palabra, pero ya cu ta nan tin comunicacion cu 
autoridadnan Mericano pa e excepcion pa por 
opera, a pesar di e sancionnan riba Pdvsa, y cu 
anteriormente ya tabatin comunicacion cu nan, 
nos ta tuma esey como berdad. Loke ta parce 
nos corecto tambe, pasobra na e altura aki, cu 
frontera cera y e consorcio di Citgo na Merca ya 
den man di gobierno interino di Guaido, nan ta 
e partner cu ken Aruba mester trata e asunto. 

En cambio na Curaçao tin negociacion an- 
dando cu gobierno di Maduro, unda e general 
presidente di Pdvsa a bin na e isla pa negocia 
tocante prolongacion di e contract cu e com- 
pania petrolero tin cu gobierno. Di un banda 
ta di comprende, pasobra gobierno ta bao pre- 
sion enorme pa reactiva economia, y contrario 
na Aruba, aya gobierno ta mira perspectiva pa 
reanuda operacion di e planta. Esey tin un cier- 
to logica, den sentido cu Curaçao ainda tin un 
refmeria, cu ta produci un variedad di produc- 
to, mientras cu na Aruba ya tur hende envolvi 
a descarta un futuro como refmeria, y e unico 
opcion cu tabatin riba mesa ainda tabata un up- 
grader pa crudo ultrapisa Venezolano. 

Di otro banda e negociacion aki cu un empresa 
cu ta propiedad di estado Venezolano, sanciona 
pa Merca y Union Europeo, mientras na Bar- 
bados tin negociacion andando entre gobierno 
interino di Guaido y regimen di Nicolas Mad- 
uro, no ta parce e momento mas propicio pa 
haci esey. Na Barbados ta trata di yega na un 
solucion pacifico, cu por duna bista riba elec- 
cion liber, como forma pa bolbe na democracia, 
pero entre aliadonan cu ta sostene gobierno di 
Guaido aparentemente no tin unidad di criterio 
con pa maneha e asunto. Esey nos ta destila for 
di e declaracion di e asesor special pa e caso di 
Venezuela na Departamento di Estado Merica- 
no, Elliott Abrams, cu ta critica e partnernan di 
Union Europeo pasobra segun su opinion nan 
ta tarda cu aplica sancion riba regimen di Mad- 
uro. Abrams ta haya cu ta un opinion eroneo pa 
pensa cu, mientras e dos bandanan ta negocia, 
no mester pone mas presion y por lo tanto no 
ta tuma mas paso contra e regimen dictatorial. 

Pakico nos ta trece e asunto aki dilanti? Pasobra 
nos ta yegando hopi cerca di e momento cu por 


tin un apertura den e situacion na Venezuela, 
y ohala cu esey lo encera un desaparicion di e 
actual regimen dictatorial. Cu e realidad di dos 
gobierno den un solo pais ya caba nos ta den e 
situacion cu nos mester analisa bon cu ken nos 
ta deal pa cual asunto. Nos ta duna un ehemplo. 
Na 2016 gobierno di Aruba a aproba den par- 
lamento e contract cu Pdvsa/PdV Holding y 
subsidiarionan, cu aprobacion di gobierno dic- 
tatorial di Venezuela. Loke nunca a tuma luga 
tabata e aprobacion den Asamblea Nacional, cu 
tabata y ta ainda den man di un mayoria grandi 
di oposicion. Pero ta trata di un asunto cu se- 
gun nos informacion mester a haya e aprobac- 
ion aki, segun nan ley y constitucion. Con esey 
por influencia e actual negociacion pa termina 
e contract cu Citgo nos no por husga actual- 
mente, pero e por ta un argumento pa e otro 
banda di mesa pa loke ta nan responsabilidad 
fmanciero den caso di no cumplimento cu e 
contract, manera e asunto ta pinta awor. 

Na Curaçao tambe nan ta core e riesgo di cera 
deal pa e refmeria cu gobierno di Maduro, cu 
ainda no ta reconoce e parlamento di su pais, 
pero internacionalmente si e Asamblea Nacio- 
nal ta considera e unico organo estatal superior 
cu ta legitimamente eligi. 

E diferencia entre Aruba y Curaçao na e mo- 
mento aki ta cu nos no mester tin pura, sigur 
no pa habri frontera, tanten no ta habri frontera 
como Reino, y pa tur e islanan pareu. Pa loke 
ta e contract cu e companianan envolvi, cu pa 
mayor comodidad ta yama ‘Citgo’ nos no mes- 
ter atende nada cu e regimen di Maduro, ni cu 
e gerencia di Pdvsa na Venezuela, cu ta den man 
di e gobierno Chavista ainda. Si Curaçao ta cera 
deal cu Pdvsa y gobierno di Maduro y despues 
ta haya problema, esey ta nan asunto. 

Pa loke ta e futuro di e refmeria na Aruba, a keda 
un duda. Gobierno ta contemplando ainda bus- 
ca otro partner pa e planta? No mester lubida 
cu, manera bisa caba, cu e planta tin solamente, 
eventualmente, futuro (limita) como c upgrader’ 
di crudo pisa Venezolano. Cu e terminacion di 
e contract cu Citgo e perspectiva di un upgrader 
tambe a desaparece, loke na nos opinion no ta 
ningun problema. Aruba por cuminsa concen- 
tra completamente riba algo nobo, pa cual ta ex- 
isti bastante posibilidad caba. Straño ta keda si 
cu den e alternativanan economico cu gobierno 
ta menciona, y pa cual nan ta pagando, atrobe, 
un asesor externo, no ta involucra claramente 
kico por haci cu e tereno aki. No ta ey mester 
cuminsa? 

Brasil: Autoridadnan ta confirma cu a ‘hack’ telefon di Presidente 



BRASILIA (ElDiario) - di Brasil, Jair Bolsonaro, 
Celularnan di presidente tambe a ser hackea dia- 


huebs pasa, asina Ministe- 
rio di Husticia y Siguridad 
Publico a informa a base 
di un reporte di Polis Fed- 
eral. 

Segun Polis Federal, e ekip- 
onan di e mandatario tambe a 
ser interveni pa cuater pirata 
informatico cu a keda aresta 
diamars pasa y nan ta acusa di 
hack e telefon di e ex-Hues y 
actual Minister di Husticia, 
Sergio Moro, y di otro autor- 
idadnan y fiscal cu tin vinculo 
cu e operacion Lava Jato. 
‘Ministerio di Husticia y 
Siguridad Publico, pa rason 


di siguridad nacional, a ser 
informa pa e Polis Federal 
cu telefonnan mobil utilisa 
pa presidente Jair Bolsonaro 
tabata suheto di un atake di 
parti di un grupo di pirateria 
cu a ser aresta diamars pasa’, 
e cartera di Husticia a señala 
den un comunicado. 

E grupo di e cual e ministerio 
ta papia a ser deteni diamars 
pa e Polis Federal y diaranson 
e autoridadnan a confirma 
nan participacion di invasion 
di e telefonnan di Moro y di 
varios fiscal di Lava Jato, e 
operacion mayor anticorup- 


cion den historia di Brasil. 

E investigacionnan ta señala 
cu e accionnan di e cuater 
sospechoso Walter Delgatti 
Neto, Gustavo Henrique 
Elias Santos, Suelen Priscila 
de Oliveira y Danilo Cristia- 
no Marques, lo por alcansa te 
1.000 number di telefon. 

Autoridadnan tambe ta inves- 
tiga e posibel patrocinado d e 
actividadnan di e hackers, se- 
gun Hues Vallisney De Sousa 
Oliveira, di e dies Husgado 
Federal di Brasilia, cual ta- 
bata esun cu a emiti e orden 
di captura. 


America Latino ta cerca di sigui tendencia mundial di cifranan menor 



(Infobae) - Den un con- 
texto di inflacion modera 
na Latino America y na 
cual su economia princi- 
pal ta conkista e recesion, 
e banconan central ta pre- 
para pa uni na mercado 
emergente di Asia y Africa 
pa reduci e cifranan di in- 
teres. 

Ta spera cu Brasil lo reduci e 
costo di debe e siman proxi- 
mo pa prome biaha den mas 
di un aña, despues cu otro 
lectura di inflacion a sor- 
prende e bahada di e econo- 
mistanan. E detencion di e 
indice pa nan di prijsnan pa 
consumidor di Mexico a re- 
forsa e perspectiva monetario 
y Peru ta considera pa haci 
mesun cos. 


Na otro paisnan den region, 
Chile a sorprende cu un ba- 
hada di 50 punto base di e 
luna pasa y a indica cu lo por 


suavisa ainda mas su politica 
monetario e aña aki. Tambe 
Paraguay e siman aki a reduci 
su tasa clave te e minimo den 


8 aña, ya cu e inflacion bou e 
obhetivo a permiti cu e auto- 
ridad monetario di e pais ta 
haci impulso pa e economia 


debil. 

E expectativa cu e Reserva 
Federal di Merca pronto lo 
baha e cifranan di interes ta 
anima e banconan central di 
Latino America pa haci me- 
sun cos. Ademas, e caida di e 
indice di inflacion ta un señal 
di debilidad economico den 
e region cu, segun e Fondo 
Monetario Internacional, lo 
bay crece cu 0,6% e aña aki, 
e cifra pio den 3 aña, cu ta 
marca pa expansion inferior 
di 1% na Brasil y Mexico, su 
dos economia mayor. 

Sin duda, e cifranan di interes 
tin un impacto limita na hopi 
pais di Latino America, pa 
motibo cu e informalidad pa 
algun biaha ta para of ta calma 
e efecto di e decisionnan riba 
e politica monetario. 


Peru: 200 vivienda destrosa pa candela grandi 


LIMA (Infobae/ElUniver- 
so) - Diahuebs den oran- 
an di marduga a cuminsa 
un candela na E1 Callao, 
un waf cerca di Lima, cu 
a destrui 200 cas precario, 
pero sin laga victimanan. 
Esaki a sosode previo na e 
inauguracion di Weganan 
Panamericano e siman 
aki, segun declaracion di 
Cuerpo di Bombero. 

‘Rond di 200 cas a ser destrui 
pa e candela’, asina e Vice- 
Comandante di Bombero, 
Larry Lynch a bisa prensa y a 
splica cu e candela a extende 
pa falta di awa den e area di 
Juan Bosco, cu principal- 
mente ta conforma pa casnan 
di palo y ta situa na zona di 
waf y Aeropuerto Internacio- 
nal Jorge Chavez. 

Lynch tambe a bisa cu nan 
a hiba 27 truck pa combati e 
candela cu a inicia 3or di mar- 


duga y cu a cuminsa controla 
cuater ora despues. E suceso 
no a laga victima, segun e 
Hefe di bombero a bisa. 

Varios medio a afirma cu apa- 
rentemente e candela a ori- 
gina den un cas, caminda ta- 
bata fabrica klapchi di forma 
clandestino. E version aki no 
a ser confirma oficialmente. 
E Vice-Comandante Lynch 
a bisa cu nan a cuminsa logra 
controla e candela rond di 
7or di mainta, despues cu 
solo a sali. 

E candela basta grandi aki 
a cuminsa mientras cu na e 
capital Peruano ta biba un 
ambiente di fiesta relaciona 
cu e celebracion di Weganan 
Panamericano, cu ta inaugura 
diabierna awor na Stadion 
Nacional di Lima, mientras 
cu diadomingo e pais ta cel- 
ebra su fiesta pa di 198 ani- 
versario di Independencia. 























Puerto Rico: Gobernador Rossello a renuncia 



SAN JUAN (CNN/El- 
NuevoDia) -Manera a 
anticipa, gobernador Ri- 
cardo Rossello a anuncia 
su renuncia como gober- 
nador diaranson anochi, y 
un hubilo grandi a explota 
na Puerto Rico. 

E gobernador su renuncia ta 
programa pa dia 2 di augus- 
tus. “Diabierna 2 di augustus, 
pa 5 or di atardi, na e ora ey 
mi mandato lo culmina y lo 
pasa pa e proceso di sucesion, 
estableci pa nos Constitu- 
cion, pa huramenta esun cu 
na e momento ey lo mester 
completa e proyecto pro- 
grama pa e periodo di cuatro 
aña aki,” Rossello a bisa den 
un mensahe graba na su des- 
pacho na La Fortaleza, den 
cual el a destaca loke pa su 
persona tabata logronan di su 
administracion na e isla. Ros- 
sello a declara cu “di acuerdo 
cu e ordenamento huridico” 
su sucesor lo ta e actual Sec- 
retario (Minister) di Husti- 
cia, Wanda Vazquez. E cente- 
nares di manifestante cu na e 
oranan ey ainda tabata reuni 


na Viejo San Juan, a cuminsa 
grita di alegria. 

Pa mas di un siman, un ola 
di protesta tabatin e isla den 
su gara, despues cu mas di 
800 pagina di un chat riba e 
medio Telegram, cu Rossello 
tabata comparti cu asesor y 


subalternonan di su alred- 
edor oficial, a bira publico. 
Den e chat a haci comen- 
tario ofensivo contra cierto 
politico y artista, ademas pa 
e comunidad LGBT. Esaki a 
causa tambe cu varios artista 
di Puerto Rico a uni nan mes 


na e protestanan. 

Prome Rossello a bisa cu e no 
ta renuncia, pero cu e no lo ta 
candidato pa reeleccion. Sin 
embargo, esaki no a calma e 
protestanan, al contrario. Se- 
gun constitucion di Puerto 
Rico, e prome pa substitui e 


gobernador ta e Secretario di 
Estado, pero ya cu e tambe 
a renuncia, e puesto ta core- 
sponde na Secretario di Hus- 
ticia Wanda Vazquez Garced. 


Venezuela: Tesoro Mericano ta sanciona mas Chavista 



WASHINGTON (ElNa- 
cional) - Un total di 10 
persona a haya sancion di 
Departamento di Tesoro 
Mericano, entre otro es- 
nan cu a ricibi soborno a 
cambio di contractonan 
gubernamental di parti di 
e empresarionan Colom- 
biano Alex Saab y Alvaro 
Pulido, cu tambe a keda 
sanciona pa nan papel den 
e corupcion relaciona cu 
e cahanan di alimento pa 
Venezuela, conoci como 
CLAP. 

Departamento di Tesoro a 
emiti sancion tambe contra 
13 entidad vincula cu regi- 
men di Nicolas Maduro. Di 
e lista di persona, Walter Ja- 
cob Gavidia, Yosser Daniel 
Gavidia Flores y Yoswal Al- 
exander Gavidia Flores ta yiu 
di esposa di Maduro, Cilia 
Flores. E tresnan, conocido 
como “los chamos”, ta acusa 
pa Departamento di Tesoro 
di a ricibi soborno di parti di 


e empresarionan Colombia- 
no Alex Saab y Alvaro Pulido. 
Tambe ta sanciona ex gober- 
nador Jose Gregorio Vielma 
Mora, ken desde cu el a ban- 
dona su puesto na Tachira, 
a aparece den publico sola- 


mente pa duna opinion polit- 
ico. Dia 26 di november 2017 
Maduro a nombra Vielma 
como Minister di Comercio 
Exterior. 

E departamento Mericano 
a agrega cu e red di corup- 


cion rond di CLAP a permiti 
Maduro y su famia horta di 
e Venezolanonan. “Nan ta 
uza alimento como forma di 
control social, pa recompensa 
nan partidarionan politico y 
pa castiga opositornan, mien- 


tras nan ta hinca centenares 
di miyones den nan saco a 
traves di plannan fraudulen- 
to,” e departamento a añadi. 

E otro individuonan sanciona 
Emmanuel Enrique Rubio 
Gonzalez, Isham Saab Cer- 
tain, Shadi Nain Saab Cer- 
tain (tur tres vincula na e caso 
di Saab y Pulido) y Mariana 
Andrea Staudinger Lemoine, 
esposa di Yosser Daniel Ga- 
vidia Flores. 

Tambe a sanciona e siguiente 
entidadnan: Asasi Food FZE, 
Fondo Global de Alimen- 
tos LTDA, Clio Manage- 
ment Corp., EMMR & Cia. 
SAS, Global Structure, S. 
A., Group Grand Limited, 
Group Grand Limited Gen- 
eral Trading, Group Grand 
Limited, S. A., Mulberry 
Proje Yatirim Anonim Sir- 
keti, Multitex Internacional 
Trading, Seafire Foundation, 
Silver Bay Partners FZE y 
Sun Properties LLC. 

Hulanda: Casi 10.000 miyon euro na transaccion fraudulento 



AMSTERDAM (deVolk- 
skrant) - Na 2018 a detecta 
na Hulanda casi 10.000 
miyon euro na transac- 


cion fraudulento, loke ta 
un record te awor. Ta trata 
aki di sospecho serio di 
labamento di placa, hopi 


biaha di placa di droga, y 
di financiamento di teror- 
ismo. 


Esaki a aparece den un relato 
anual di e Financial Intel- 
ligence Unit (FIU). Esey ta 
e autoridad cu ta opera di 
forma independiente y ta 
staciona den cuerpo policial, 
unda proveedornan di servi- 
cio fmanciero segun stipula- 
cion legal mester notifica di 
transaccion fmanciero cu nan 
no ta confia. FIU ta analisa 
e notificacionnan y ta duna 
esakinan, si ta necesario, e ti- 
tulo ‘sospechoso’. 

Na 2018 e autoridad a con- 
stata 58.000 transaccion so- 
spechoso, na un balor di 9,7 
biyon euro. Na 2017 tabata 
trata di 40.000 transaccion y 
6,7 biyon euro. Ta trata di no- 
tificacion di deal fmanciero 
cu despues di analisis y inves- 


tigacion ta keda riba e ‘filter’ 
di FIU. Un mansion cu via 
un banco na Dubai ta ser paga 
di e benta di un prenda antig- 
uo. Un suma di 100.000 euro 
cu ta transfer den sumanan 
chikito pa un exportado di 
bacoba na Suramerica. 

Ta pasa e casonan pa Polis, 
Ministerio Publico y FIOD. 
No semper ta posibel pa de- 
tecta kico e instancianan di 
investigacion ta haci segui- 
damente cu e informacion 
ey. Tampoco ta conoci cuanto 
di e placa fraudulento aki ta 
ser confisca. Fuentenan di de 
Volkskrant ta bisa cu Polis ta 
haci uzo di e informacion di 
FIU solamente den casonan 
bao investigacion. 


Wardacosta a rescata piscadonan di St. Lucia riba lama 


WILLEMSTAD (Extra) - 
Diaranson pa mas o me- 
nos 18:25 e avion Dash 8 
di Wardacosta a detecta 
un boto piscado chikito 
cu dos persona a bordo y 
nan tabata purba hala nan 
atencion. Na e momento 
ey e Dash tabata 120 miya 
nort di Aruba. 

E Centro di Rescate (RCC) 
di Wardacosta na Curaçao, 
despues di a haya e notifica- 
cion di Dash cu nan a tuma 
contacto inmediatamente 
cu e barco di Marina Real, 
Zr.Ms. Groningen cu na e 
momentonan aki ta patruy- 
ando pa Wardacosta, y asina 


a puntra pa e helicopter bini 
na e sitio pas asina hisa e dos 
tripulante for di boto. 

Mientras tanto e RCC a tuma 
contacto cu un boto, S/V Ti- 
arra cu tabata den bisindario 
pa para cla pa duna asistencia 
si ta necesario. Esaki espe- 
ranto yegada di helicopter di 
Marina Real, e NH 80. E po- 
lis na Aruba a wordo notifica 
pa RCC di e situacion. Polis 
na su turno a notifica ambu- 
lance y hospital. 
Seguidamente RCC a tuma 
contacto cu FDF pa informa 
tocante un informacion ante- 
rior cu a drenta, di perdida di 
dos piscado cu for di dia 7 di 


juli a sali cu nan boto piscado, 
PA SA TOUCHE, anto no a 
regresa mas. E piscadonan 
ainda tabata perdi. E descrip- 
cion di e barco piscado perdi 
ta cuadra cu e boto cu Dash 
a mira. 

Despues di a hisa e dos tripu- 
lante for di e boto a hiba nan 
Aruba unda e pikete oficial di 
Wardacosta y ambulance ta 
warda cla pa transporta nan 
pa hospital. E dos nomber- 
nan a declara despues cu nan 
a sali bay pisca cu solamente 
un compas a bordo y sin 
GPS. RCC a informa e auto- 
ridad na St. Lucia cu a haya e 
dos piscado. 



E isla antiguo di URK ta un tereno fertil pa delincuencia 


AMSTERAM (DutchNews.nl) 
- Deacuerdo cu e un informe di 
gobierno e incondicionalmente 
protestant antiguo isla Hulandes 


di Urk ta un tereno fertil di deli- 
tonan, cu frecuentemente ta in- 
volucra famianan completo. 


E rapport di e unidad regional di in- 
formacion tocante delitonan di Min- 
isterio di interior ta bisa cu e isle- 
ñonan ta involucra den contrabanda 
di cocaina, labamento di placa y ex- 
plotacion di trahadonan na e industria 
local di procesamento do pisca. 

E industria di hospitalidad, tanto le- 
gal como ilegal ta tambe un centro 
di actividadnan ilegal, asina e agencia 
local Omroep Flevoland a cita na e 
agencia. E informe ta basa riba ent- 
revistanan cu 25 profesionalnan in- 
cluyendo expertonan di autoridadnan 
local, polis y personal di e departa- 
mento di ministerio publico. Ta bisa 
cu e cultura di e ciudad ta di cu nan 
mester sa di un y e situacion ta haci 
mas grave pa e papel di e ciudad na 
e comercio internacional di pesca. E 
aceptacion generalisa di trabou ilegal- 
mente y sconde placa di contribuy- 
entenan ta otro problema, Omroep 
Flevoland informa. 


E accion aña pasa, cinco tripulante 
di un barco peskero cu base na Urk 
a wordo encarcela pa seis aña pa nan 
papel di un operacion di contrabanda 
di droga. Y deacuerdo cu e periodico 
local De Stentor, polis a cera un plan- 
ta di proceso di piscado a principio di 
juli, despues cu a descubri un granat 
di man , un forma conoci si intimida- 
cion di gang. 

E emisora ta bisa cu autoridadnan lo- 
cal a reconoce e problema y ta trah- 
ando riba un plan pa asina enfrenta e 
situacion, pero cu e alcalde local no 
tabata kier a duna mas comentario. 

Urk te cu 1939 tabata un isla ora cu 
Afsluitdijk a ser aisla di lama. Ob- 
ligando e industria peskero local pa 
adapta. Awendia e isla cu un pobla- 
cion di poco menos cu 20.000 habi- 
tante ta un di e partinan mas protes- 
tant di Hulanda. E partidonan cristian 
reconoci tin 12 di 19 asientonan den 
e consul. 

Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICINA D1 BON DIA 
ARUBA WESTSTRAAT#22 FQR DI 9:Q0AM-4;00PM 


Email nos na 

dassified@cspnv.com 


TABENDE 

Commercial property in Bar- 
cadera, build-up 424 m2, land 
2400 m2for $337.000 
Tel. 593 6318 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi. Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA HUUR 

La Cabana 
1 bdrsleep4 
10 aug. 2019 for 1 week 

Tel.583 8132/641 6184 


SERVICIO PUBLICO 

ta haci tur tipo di trabou 
di costurera 

Tel. 593 2085 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TAHUUR 

Cas grandi na Playa di 3 
camber, sala, cushina, baño 
Fls.2000 p/l + deposito 

Tel.594 8842 


TAHUUR 

Oficina na Playa cu baño y 
propio parkeo di 3 auto 115 m2 
Fls.2300 discutibel 

Tel. 594 8842 


SERVICIO 

Unified One Events 
Photos , films, wedding 
Tel. 749 2533 


TA BENDE 

Toyota Yaris ‘07 Std. airco, 
motor 100% Fls.5700 
Ford RangerXLT atm, airco blit 
Fls.5500 

Tel. 733 4448 


TA BENDE 

un cas, 3 camber, 2 baño na 
Bushiri, Caya Soeur Meletia 
AWG. 375.000,= 

Tel: 592.9966 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


SERVICIO PUBLICO 

Buscando auto pa huur y na 
bon prijs? yama nos 
Tel.593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


Te Huur 

Woonhuis plus Omheining 
2slaapkamer, Ibadkamer 
keuken/woonkamer 
voor/acherporch Babijn 16B 
1800 florin P/M plus borg 
Tel.7417262 


AB0NA PA SOLAMENTE AFL. 38,- PA LUNAYRICIBITUR DIA B0 CORANTNAN PREFERI 

MAS CERCA Dl BOI 



Telefon 

Nomber completo:. 

Adres di entrega:. 

Adres di cobranza:. 

Paqo Adelanta: □ 3 Luna 


□ Cobranza na Cas. 

□ Cobranza na Trabao. 

□ Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 

□ Paga CMB 0NLINE . 

□ Personal na ofidna di Bon Dia Aruba. 

□ Pone den Box. 

□ Tira den Cura. 

□ óluna □ 1 aña 


Yama na telefon: 582-7800 of manda un email na accounting@bondia.com 

www.bondia.com 


TAHUUR 

Per aug groot appartament 
lof 2 personen slaapkamer 
met airco inverter 
ongemeubileerd 1000,- p/m 
gemuebileerd 1200,- p/m 
excl. elektra & gas 
Tel. 747 2298 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TAHUUR 

La Cabana 1 bdr sleep 4 
8 aug. 2019 for 1 week 

Tel. 583 8132/641 6184 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


TABENDE 

Bonchi largo, concomber chiq- 
uito, berenhein, smoothie y mas. 
Goshen Farm, Alto Vista 52 
Tel. 587 9008 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TAHUUR 

Studio Apartment full amuebla 
incluye gas, coriente, agua, 
cable. Entrantejuly 25, 2019 
Pa mas informacion 

Tel.741 8637 


TAHUUR 

Bachi pa tur ocasion 
Tel. 749 2533 


TABENDE 

un cas na Apelsinastraat di 3 
cambery 1 baño, un studio 
apartment, pa Fls.380.000 

Tel:593 6318 


TABENDE 

BBQ Grill tipo cilinder 
“criyoyo” duradero 
Prijs Af 1.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel.593 3141 


SERVICIO PUBLICO 

Handyman pa trabouw di: Verf- 
mento, plumbing, tuberia, chapi 
limpieza di cura, drecha mata 
Tel. 568 3728 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


TA BUSCA 

Señora ta busca trabow 
domestico (limpieza di cas)di 
dialuna pa diabierna 

Tel.746 5697 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TAHUUR 

una habitación amueblada, con 
todo incluido en Playa 

Tel.564 1979 


TA BENDE 

off huur un trailer de 2 camber 
1 baño sala y cocina pa mas 
información yama 

Tel.5927934 


TAHUUR 

Apto 1 camber y mei, cushina, 
baño, entrada priva, full muebla 
pa un pareha FI.1100 excl. utl 
Tel.566 6849 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 


TAHUUR 

un apartament di 1 kamber, 
exclusivo, pa 1 persona, Afl. 
750,- mas 1 luna di deposit. 
Reamuurstraat, Companashi 

Tel.5929966 

TA BUSCA 

Trabou como ayudante 
di cushina 

Tel. 641 3811 


TAHUUR 

Studio Apart. pa 1 persona 
inclui utl. exclui electr. na 
San Nicolas 650 p/l + dest/ 
Disponible 1 juni 

Tel : 584 1008/563 9483/ 
594 2502 

‘Siguridad di nos muchanan ta importante durante vakantie’ 



ORANJESTAD - Dos si- 
man pasa nos a papia to- 
cante siguridad di nos 
muchanan durante tem- 
porada di vakantie y awe 
nos kier brinda boso cu un 
poco mas informacion y 
tips. 

Vakantie ta un temporada 
dushi pa relaha y haci ac- 
tividadnan leuk. Ora nos ta 
pensa ariba proteccion di nos 
muchanan durante vakantie, 
mayoria biaha nos ta pensa 
ariba proteccion solar, come 
saludabel y hidratacion. Poco 
biaha nos ta pensa ariba pro- 
teccion contra abuso (sexual). 
Abo tabata cu nos muchanan 
por bira mas vulnerabel du- 
rante temporada di vakantie 
pa abuso y negligencia? 

Scol ta cera 

Pa mas o menos 6 siman scol 
lo ta cera. E mucha lo no wak 
su maestra/o pa un tempo lar- 
go, cual ta un persona impor- 
tante, na momento di señala 
comportacion cu no ta usual 
pa e mucha. Si un persona 
ta sospecha cu un mucha ta 
wordo abusa of neglisha, e 
mester yama Bureau Sos- 
tenemi na 588-1010 pa pidi 
conseho tocante e pasonan cu 
mester wordo tuma pa yuda e 
mucha. Corda cu e siguridad 
di nos muchanan ta un re- 
sponsabilidad di cada adulto, 
nos no por bira cara. 

Muchanan ta keda dife- 
rente caminda 

Temporada di vakantie por 
trece presion pa mayornan 
of adultonan cu tin mucha 
den nan cuido. Como cu scol 
ta cera, esaki por trece stress 


pa mayornan, pa busca cuido 
(oppas) pa nan yiunan. E ta 
varia pa cada mucha cerca ken 
nan lo keda durante vakantie. 
Tin mucha lo keda cu wela/o, 
tanta of omo. Muchanan lo 
haci actividadnan afo, entre 
otro campamento of lo bay 
hunga na cas di amigo of 
amiga. E mucha lo pasa tem- 
po cu otro mucha y adulto cu 
e no conoce. Durante vakan- 
tie, supervision y/of e falta 
di esaki ta keda un factor di 
riesgo pa abuso (sexual). 

Kico nos mester haci? 

Papia cu nos muchanan y ho- 
bennan na un manera habri 
y honesto. Adulto, special- 
mente mayornan of person- 
anan cu ta cuida muchanan, 
ta fungi como un role model 
y e prome fuente di infor- 
macion pa un mucha. P’esey 
ta importante pa duna nos 
muchanan informacion cor- 
ecto. 

Papia tocante nan curpa y siña 
nan e nomber corecto di nan 
parti intimo: nunu (vagina) y 
pilinchi (penis) 

Siña nos muchanan cu tin 
limite. Niun hende mag di 
mishi na nan parti intimo! 
Nan nunu of pilinchi, in- 
cluyendo anus y pecho ta di 
nan so. Ful nan curpa ta di 
nan so! 

Bisa e mucha ken e por yama 
na momento cu e ta sinti in- 
sigur. Esaki sigur ta un tip 
valioso pa mayornan cu ta 
traha y no por yega den corto 
tempo cerca e mucha. Puntra 
e mucha ken ta su adultonan 
di confiansa. Palabra cu e 
mucha cu den caso di emer- 


gencia e lo yama of bay cerca 
un adulto di confiansa, sea un 
tanta, omo, welo/a, amigo/a 
of un bisiña cu e ta confia. E 
persona di confiansa aki mes- 
ter ta den vecindario di e mu- 
cha, sea den e mesun bario 
of caya. Corda haci palabra- 
cionnan simpel cu e mucha, 
nada complica pa demotiva 
e mucha pa busca ayudo du- 
rante un emergencia. 

Si bo yiu ta bay bishita un 
camp durante vakantie: pun- 
tra kico ta e reglanan ora un 
mucha mester bay baño, 
cambia paña, drumi, pauze, 
sacamento di potret etc. 
Tin ora kier comparti kico e 
muchanan ta haci durante e 
camp, pero semper mester 
tene e privacidad di e mu- 
cha na cuenta. Si ta bay saca 
potret di un mucha cu bad- 
pak of badbroek, corda cu e 
mucha no tin e edad, ni capa- 
cidad cognitivo pa duna con- 
sentimento pa saca potretnan 
asina. Respet ta cuminsa di 
chikito caba, y saca potret di 
un mucha semi sunu ta un 


falta di respet! 

E ta bon pa puntra tambe, si 
e organisadonan di e camp ta 
exigi un papel di buena con- 
ducta (formulario di VO.G.) 
for di e lidernan di camp. 
Puntra tocante supervision: 
cuanto lider pa cada cantidad 
di mucha y con e muchanan 
lo wordo supervisa durante 
actividadnan di camp. 

Si e mucha mester keda cu 
famia of amistad: stipula 
reglanan di siguridad prome. 
Aplica un safeword, esaki 
lo ta e mucha su manera pa 
vocifera cu e mester di bo 
proteccion. Palabra un ora cu 
bo lo yam’e pa sigura cu tur 
cos ta “okay” cu e mucha. E 
mucha so mag di sa ki ora bo 
lo yama, e persona cu ta keda 
encarga cu e mucha no mes- 
ter sa esaki. E safeword por 
wordo bon uza durante un 
fiesta di mucha of actividad 
familiar. Uzando e palabra di 
siguridad e mucha lo por vo- 
cifera cu algo no ta sinti bon, 
cu e ta sinti incomodo of in- 


sigur. E ta keda na e adulto 
di confiansa cu ken e mucha 
a palabra e safeword aki pa 
brinda proteccion y apoyo 
emocional. 

Siña nos muchanan pa no 
keda nan so, den un espacio 
cera, cu un otro mucha (di 
edad mas grandi of cu ta fisi- 
camente mas grandi) of otro 
adulto. Esaki ta baha e risico 
di abuso sexual, como cu un 
abusado lo no haci actonan 
sexual cu un menor den pres- 
encia di otro hende. 

Supervision ta esencial. Laga 
un mucha sin supervision ta 
un forma di negligencia. Nos 
no por garantisa e siguridad 
di un mucha si e keda su so, 
sin supervision di un adulto 
di confiansa. Muchanan, spe- 
cialmente si nan ta bou di 12 
aña, mester keda semper cu 
un adulto di confiansa. 

Esaki nan ta algun tips chiki- 
to cu por haci un diferen- 
cia grandi na momento cu 
ta trata di siguridad di nos 
muchanan. 

EcoGas tin 1 siman pa haci sitio di dump ilegal limpi 


ORANJESTAD - Recientemente e departamentonan 
DNM, DIP, DOW y BCI a sali pa atende cu un otro 
dump ilegal cu mas y mas tabata haya atencion den co- 
munidad. 

Den cuadro pa elimina varios dump ilegal na Aruba, e depar- 
tamento na aki a bay na e sitio net patras di Ecogas, na unda 
cu e resto di sushi cu nan ta empaketa den e bales, ta wordo 
benta riba e sitio aki sin un solucion y nan a bay pa evalua e 
situacion aki. 

Segun e comunicado cu Bon Dia Aruba a ricibi, Gobierno a 
manda un carta pa e compania cu ta deposita e sushi ilegal- 
mente riba e sitio aki, den cual a indica entre otro cu nan tin 
1 siman pa haci full e sitio aki limpi. Si nan no haci esaki, lo 
core consecuencia cu nan por ricibi un boet enorme y varios 
otro medida por bin na remarke. 

Director di City Inspectors Kevin Peterson a splica cu BCI 
a wordo poni na altura di un dump ilegal tumando luga riba 
tereno patras di Ecogas. Consecuentemente, diahuebs con- 
huntamente cu DNM, DOW y DIP a bay controla e tereno y 
constata cu berdad e ta hopi sushi. Locual por a mira ta e res- 
tonan di sushi cu ta wordo verwerk door di e compania Eco- 
gas ta wordo deposita ilegalmente riba e tereno. E compania a 
wordo poni na altura cu nan tin 1 siman pa haci e sitio limpi. 

Manera cu ta conoci BCI ta efectua diferente control diari- 
amente na bienestar di Pais Aruba y como parti di esaki ta 
percura pa ‘cera’ tur dump ilegal. E compania a confirma di 
a ricibi e carta di Gobierno y a duna di conoce cu nan lo per- 
cura pa e limpiesa tuma luga dentro di e 1 siman. Si no ta haci 
esaki, sr. Peterson a termina bisando cu BCI lo bolbe na e sitio 
conhuntamente cu DNM cu lo actua y e compania lo por 
haya multa pa e accion aki. 

SMART TV GIVEAWAY 


Eaole flruba 


RESORT & CASINO 


WIN ONE OF TEN (10) 43” SMART TVs 

SUNDAV, JULY 28'8PM-11PM 

For every 10 points, receive 1 ticket, Earn from June 24 from 10AM until July 28, at 10PM. 



CASINQ OPENS AT10AM 


© 

EAGLE ADVAMTAGE 


J.E. IRAUSQUIN BLVD. 2A8. ARUBA 1 EAGLE ADVANTAGE 9 (Z97) 577-91*0 I LOCATED ATTHE EAGLE ARUBA RESORT & CA5INO 


Accidente fuerte na Ponton entre dos auto 


PONTON - Diahuebs du- 
rante oranan di marduga 
riba caminda di Ponton 
yegando rotonde Tanki 
Flip, a sosode un acciden- 
te basta fuerte entre dos 
auto pa falta di duna pref- 
erencia. 

Chauffeur di un Chevrolet 
a yega lora dilanti un Mer- 


cedez berde biniendo for di 
zuid. E impacto a laga ambos 
auto kibra y un dama heri- 
da. Ambulance a presenta 
na e sitio y paramediconan a 
brinda asistencia medico na e 
victima. Polisnan na e sitio a 
tuma dato y takelwagen na fi- 
nal a kita e autonan kibra for 
di riba caminda. 






Ceramento di caminda di Savaneta - Jara 
Complex pa asfaltamento 


ORANJESTAD - Departa- 
mento di Obra Publico ta 
informa pueblo di Aruba 
en general y specialmente 
nos automobilistanan cu 
ta haci uzo di e caminda 
di Savaneta - Jara Com- 
plex cu dialuna dia 29 di 
juli 2019 lo bay cera par- 
cialmente pa asfalta e ca- 
minda. 


E trabounan preparativo lo 
cuminsa dialuna dia 29 di juli 
2019 te cu 2 di augustus 2019 
y lo asfalta e caminda dialuna 
dia 5 di augustus 2019 te cu 
diaranson dia 7 di augustus 
2019. 

E caminda cu lo asfalta ta di 
Savaneta 11Q te cu Savaneta 
391. 


Ruta alternativa lo keda in- 
dica cu baricadanan y borchi- 
nan di aviso y e orario di cera- 
mento lo ta di 8’or di mainta 
te cu 4’or di atardi. 

En conexion cu e trabounan 
menciona Departamento di 
Obra Publico ta pidi pa tene 
cuenta cu e inconveniencia 
cu lo por surgi pa cual nos ta 
pidi nos disculpa. 

Boto ta bolter na costa di Libia posiblemente hogando 150 migrante 



CAIRO (AP) - Mas o me- 
nos 150 migrante rumbo 
pa Europa, incluyendo 


mucha y hende muhe, a 
disparce y tabatin miedo 
cu nan lo a hoga diahuebs 


ultimo despues cu e bo- 
tonan riba cual nan ta- 
bata nabega a bolter den 


lama cerca di Libya, se- 
gun wardacosta di e pais 
y e agencia di refugiado 
di Nacionnan Uni (UN- 
HCR) a bisa. 

Comisionario halto pa refu- 
giadonan di Nacionnan Uni 
Filippo Grandi a declara esaki 
e ‘pio tragedia den Meditera- 
neo’ pa henter e aña. Comis- 
ion Internacional di Rescate 
mientrastanto a bisa cu esaki 
ta un recordatorio fuerte di 
e crisis humanitario cu ta sa- 
liendo di Libia. 

Vocero di Libia su autoridad 
di wardacosta, Ayoub Gas- 
sim, a conta Associated Press 
cu 2 boto cargando mas o 
menos 300 migrante a bolt- 
er 120 kilometer oost di su 
capital, Tripoli. Wardacosta a 
rescata mas o menos 137 di e 
migrantenan y debolbe nan 
pa Libia, el a bisa, pero nan 


a recupera 1 curpa so te awo. 
Mientras Charlie Yaxley, un 
vocero di UNHCR a bisa cu 
a salba 147 di nan. 

Den januari 117 persona a 
fayece fuera di costa di Lib- 
ia y mas o menos 65 a hoga 
despues cu e boto a zink. 
Grandi a haci un apelacion 
na nacionnan Europeo pa re- 
sumi e misionnan di rescate 
den Mediteraneo, despues cu 
a stop di haci esaki pa via di 
un decision tuma pa Union 
Europeo. E1 a pidi alabes pa 
stop di detene migrantenan 
na Libia. 

Thomas Garofalo, director 
pa Libia na e Comision In- 
ternacional di Rescate, cual 
ta responde na crisisnan hu- 
manitario global, a bisa cu 
‘migrantenan haya riba lama 
no por wordo manda bek 
Libia’. 


Taliban ta bombardia Kabul 3 biaha, minimo 10 morto 


KABUL (AP) - E Taliban 
a bombardia e capital di 
Afghanistan diahuebs ul- 
timo, matando por lo me- 
nos 10 persona, incluyendo 
5 hende muhe y 1 mucha - 
esaki mientras hefenan di 
gabinete Mericano tabata 
bishitando Kabul, segun 
autoridadnan. 

General Joseph Dunford ta- 
bata na Kabul pa un reunion 
cu presidente Ashraf Ghani, 
segun un comunicado manda 
pa e presidente di Afghani- 
stan su oficina. E grupo con- 
oci como Taliban a asumi re- 
sponsabilidad pa e atake net 
despues cu e comunicado a 
sali. 


E prome atake tabata ehecuta 
pa un terorista suicida riba un 
brommer. E1 a dicidi di explo- 
ta su mes dilanti un bus riba 
cual tabatin empleadonan di 
ministerio di mineria, segun 
Nasrat Rahim, un vocero di 
ministerio di asuntonan in- 
terno. 

Un auto terorista poco tempo 
despues a explota den oost di 
e capital, segun agente policial 
Abdul Rahman, kende a bisa 
cu e terorista a purba ataca 
forsanan di coalicion interna- 
cional na Kabul. Sinembargo 
tropa di NATO a bisa Associ- 
ated Press cu nan militar no 
tabata presente na e sitio ora 
cu e explosion a tuma luga. 

E di 3 explosion tabata mas 


chikito, genera pa un mashin 
magnetico laga cerca di unda 
e atake riba e bus a tuma luga. 
E ultimo atake aki no a causa 
morto, segun Rahim, vocero 


pa e ministerio. Apart di e 
mas o menos 10 persona cu 
a fayece pa via di e explosi- 
onnan, por lo menos 41 per- 
sona a keda herida pa via di e 


atakenan, segun Wahidullah 
Mayar, vocero di ministerio 
di salud. 



Figiira prominente di oposicion Ruso aresta 



MOSCU (AP) - Alexei 
Navalny, Rusia su figura 
mas prominente di parti- 
do opositor, a keda deteni 
pa polis, cu acusacion di 
a organisa un encuentro 
publico ilegalmente. 

Nvalny a haci un yamada pa 
hende bay protesta contra e 
rechaso di varios candidato 
di oposicion pa por participa 
den e votacion municipal 
diasabra pasa pafo di oficina 
di alcalde. Durante un video 
cortico riba medionan so- 
cial, Navalny a bisa cu polis a 
gar’e pafo di su cas diaranson 
mainta, despues cu el a bay 
core un rato y cumpra flornan 


pa su casa su hacimenf i aña. 
Su abogado Olga Mikhailova 
a bisa e agencia di noticia In- 
terfax cu Navalny ta acusa di 
organisa un encuentro sin 
autorisacion. 

Si nan ta conden’e, lo por 
nifica cu e mester sinta den 
prizon pa 30 dia y un boet 
di 8,300 florin. Despues cu 
e candidatonan pa conseho 
municipal a keda rechasa 
pa via cu nan no a pone fir- 
ma corectamente bou nan 
nomber, un grupo a tene e 
protesta sin autorisacion pafo 
di e comision di conseho 
municipal. 

Roan Petronia (25) docente di deporte 

“Docente di Sport? Bo tin cu gnsta sport y tambe gusta duna les” 


ORANJESTAD - Roan 
Petronia tin a pensa un aña 
e tin bek na Aruba. Despues 
di a termina su estudioALO 
(Academie voor Lichamlijke 
Opvoeding) na HAN (Ho- 
geschool van Arnhem en 
Nijmegen), Hulanda den 
2016, docente Roan Petronia 
a traha un aña como sportler- 
aar y finalmente a dicidi pa 
regresa Aruba. 

Desde augustus 2018 e ta den 
servicio di SKOA y ta duna 
les di gym na Lilomena Col- 
lege Mavo y La Salle College. 

Tanto colega- como su alum- 
nonan ta describi Roan como 
un ganancia positivo pa e 
mundo di deporte na nan 
scol. Su entusiasmo na scol ta 
motiva un y tur rond di dje pa 
keda activo. 

Antes su mes tawata alumno 
di tanto La Salle College como 
Colegio Arubano. Su materi- 
anan pa examen tawata Hu- 
landes, Ingles, Spaño, Biolo- 
gia, Matematica (Wiskunde) 
y Quimica(Scheikunde). 

Banda di su trabao, meneer 


Petronia ta un futbolista acti- 
vo pa RCA cu e aña aki atrobe 
a titula campeon di Aruba su 
division di honor! 

1) Dicon maestro di de- 
porte? 

Sport semper tawata mi for- 
ma pa deal cu mi energia y 
tur frustracion. Semper mi 
por acudi na un deporte pa 
mi calma mi mes. E calmo 
y trankilidad aki mi a mira 
semper den mi maestronan 
di deporte na scol. Como cu 
mi tawata den e mundo di 
deporte y semper a haya leuk 
pa yuda otro nan bira bon 
den dje, mi no a duda pa bira 
maestro di deporte. 

2) Algun conseho pa tur 
hende cu kier ta den 
condicion 

a) Come bon y no sigui nin- 
gun dieet straño of tuma 
dieet pa loco. 

b) Suficiente movecion. 

c) Busca trankilidad y rec- 
reacion mental y fisico na bo 
mesun forma. 

3) Conseho pa tur studi- 
ante cu kier bira maestro 
di deporte. 


Si deporte ta bo pasion, sim- 
plemente bay pe pero percura 
pa bo gusta e arte di duna les 
tambe. 

4) Kico ta un bon alumno y 
un bon colega? 

Un bon alumno ta un cu ta 
haci esfuerso pa logra bon 
resultado sin preocupa cu su 
forma di curpa. Un bon Co- 
lega ta un persona amistoso y 
colegial y cu ta duna feedback 
di alumno si ta necesario. 




Fundacion Venerable Jose Gregorio Hernandez a 
celebra 50 aña aniversario 


ORANJESTAD - Reci- 
entemente Fundacion 
Venerable Jose Gregorio 
Hernandez na T.L. a cel- 
ebra e di 50 aniversario di 
e Sitio di Oracion. Pa 10’or 
di mainta pastoor Jan a 
cuminsa cu e santo sacrifi- 
cio di misa y haci oracion 
pa tur nos enfermonan. 

E santo sacrificio di misa ta- 
bata bon atendi y despues di 
esaki a sigui e brindis di oro. 
E sorpresa di e celebracion 
tabata, ora cu dos miembro 
di directiva a haya reconoce- 
mento pa nan bon trabou. Ta 
trata di Atala Vingal, kende ta 
miembro desde 2000 y Car- 
men Russel, devoto desde 
1970 y miembro di directiva 
desde 1993. Un y tur a gradici 
e dos damanan aki pa a eherce 
nan trabou na un forma tre- 
mendo. 

Tambe tur presente a ser sor- 
prendi pa sra. Morela y sra. 
Sergia di grupo Araguané, 
kendenan a bin deleita invita- 
donan cu nan musica harmo- 
nioso riba harpa y cuarta. 

For di Caracas nos a ricibi un 


noticia pa comunica cu nos 
pueblo. Ta trata di un milagro 
cu a sosode na maart 2017. 
Esaki a pasa na Apure, Ven- 
ezuela, unda un mucha di 
10 aña a haya un tiro di bala 
den su cabes, ora ladronnan 
a bin horta brommer di su 
tata. Despues cu dokternan 
a opera e mucha, nan no a 
duna speransa cu e lo por 
keda bon, ya cu e daño tabata 
hopi grandi. Pero e mayor- 
nan pidiendo Dios pa medio 
di Venerable Jose Gregorio a 
keda sorprendi cu e mucha 
a keda perfecto. E dokternan 
a testigua cu pa nan e ta un 
milager, Na december 2018, 
nan a tuma un MRI y por a 
mira tur e daño haci, pero e 
mucha mes ta perfecto. 

E caso aki a bay Vaticano y na 
januari 2019 nan a acepfe, 
pero ainda esaki mester pasa 
pa e tribunal eclesiastico. 
Nos speransa ta cu esaki lo 
por yuda pe wordo beatifica 
pronto. Laga nos sigui pidi 
Santisima Trinidad pa pronto 
e por haya su beatificacion. 

Empleadonan di Costa Linda Beach Resort ta celebra aña di servicio 


ORANJESTAD - Re- 
cientemente a celebra 
hunto cu su empleadonan 
27,26,25 aña den servicio 
di Costa Linda Beach Re- 
sort. 

Costa Linda Beach Resort 
ta orguyoso di ta un luga 
excelente di traha y cu em- 
pleadonan maraviyoso cu ta 
yuda pa nos miembro nan y 
invitado nan ta sinti nan mes 
na cas durante nan estadia. 
Traves di e aña nan e talento y 
esfuerso di nos empleado nan 
a converti Costa Linda Beach 
Resort den e resort exitoso cu 
e ta awe. 

Nos miembro nan ta bin bek 
cada aña na e mesun cara 
nan contento di nos valioso 
empleado nan y e ta cu un 
gran honor cu Costa Linda ta 
reconoce nos nuebe emplea- 
do nan cu ainda ta na pia di 
trabou pa 25, 26 y 27 aña. Es- 
aki ta un ehempel di e calidad 
y esfuerso cu Costa Linda su 
trahadonan ta brinda. 


Den un industria cu ta con- 
stantemente den cambio I 
evolucion, e unico consisten- 
cia ta nos empleado nan cu 
a pasa durante e tempo nan 
aki. Beatriz Angela, Felicitas 
Layos Tobias y Aivena Cor- 
nelis a celebra nan 27 aniver- 
sario. Tambe nos ta reconoce 
Fernando Ceron Fernández 
y Maria Thiel pa nan 26 ani- 
versario. 

Pa ultimo pero no menos im- 
portante, Alejandrina Cathlin 
Suárez, Esperanza Desbarida, 
Swienda Hengeveld y Fritz 
Emmanuel, cu ta e cuatro 
miembro cu a dedica 25 aña 
na Costa Linda. Den Costa 
Linda su 28 aña nan oper- 
ando como un resort, nos ta 
conta cu 20 di su empleado 
nan ta trahando 25 aña of mas 
Nos board di director nan y 
nos administracion ta gradici 
cada un di nos empleado nan 
pa nan dedicacion, lealtad y 
valioso contribucion. Em- 
pleado nan manera bo(so) ta 
un base di un empresa exi- 
toso. 

Di 24 World Scout Jamboree 

Muchanan di Contingente Aruba activo rond di Bechtel Summit Reserve 


ORANJESTAD - Atravez di e cuentanan oficial di me- 
dia social riba Facebook y Instagram, mescos cu riba 
nan cuentanan individual, por aprecia con miembro- 
nan di e Contingente Arubiano na e World Scout Jam- 
boree ta pasando nan dianan aya na Bechtel Summit 
Reserve na West Virginia. E opcionnan ta hopi y e ho- 
bennan Arubiano ta disfrutando di mas tanto cu por, 
mientras ta sigur di carga nomber di Aruba na halto cu 
nan bay. 

Di informacion a logra obtene, a compronde cu nos muchan- 
an ta compartiendo un area di campamento hunto cu e del- 
egacionnan di Belize y Alemania, entre otro. Fuera di tur e 
actividadnan cu por haci rond di e sede, e tareanan di e dia ta 
keda reparti entre e diferente patruyanan caminda, por ehem- 
pel, un patruya ta asigna pa cushina desayuno, otro pa dinner, 
etc. Manera e potret ta ilustra, nan ta cushina riba stoof pa tur 
otro mucha, ta sinta come hunto y tambe tin di ruim op haci 
limpi y selecta sushi pa reciclahe. 

Un di e tareanan durante e di 24 World Scout Jamboree ta di 
cera mas tanto contacto posibel cu Scoutnan di otro paisnan, 
pa cual cada participante a haya un banchi digital cu, ora nan 
pone bandi otro Scout, ta intercambia dato cu despues por 
keda conecta via un aplicacion. Un di e encuentronan agrada- 
bel cu e evento aki a facilita tabata esun cu hobennan Scout di 
e contingente di Hulanda cu tabata di bishita na e campamen- 
to di Aruba. Nan a intercambia di dashi, manera ta e custum- 
ber, caminda cada dashi ta indica e pais di unda e Scout ta bin. 
E tamaño di e Summit Bechtel Family National Scout Re- 
serve ta asina grandi, cu e ta ubica den dos diferente ‘county’ 
(districto) di West Virginia, pa un total di 14 mil hectare cu ta 
ekivalente na 57 kilometer cuadra. Hopi atraccion ta keda na 
un distancia considerabel di e otro. Por ehempel, e meer ta 
un banda, mientras cu e white water rapids ta full otro banda, 
mescos cu e zipline. Pesey e participantenan di Aruba a entre- 
na den e lunanan previo na nan biahe dor di haci caminatanan 
largo rond di nos isla. Tabatin un grupo cu den transcurso di 
diaranson ultimo a cana un total di 37 kilometer. 

Danki na cooperacion di Aruba Tourism Authority y Jolley 
Holding, e delegacion a bay cu un cantidad limita di obheto- 
nan di promocion di Aruba, mescos cu banderin y bandera, cu 
por identifica nan unda cu nan bay. Tambe a pega nomber di 
nos pais na e Sustainable Tree, cual ta promocion cu ta spera 
di haya mas promocion di dje den un proximo oportunidad pa 
comparti cu lectornan di Bon Dia Aruba. 

Tour De France 2019 Etapa 18 

Nairo Quintana ta resucita riba tereno conoci 


B 



COL DU GALIBIER - E prome di e tres etapanan fi- 
nal den montaña halto a trece e drama cu tabata spera. 
E Colombiano Nairo Quintana, pa varios aña caba ta 
duna color na e Tour den e etapanan mas dificil, pero 
e aña aki tabata luci menos bon, hasta no a yega na un 
clasificacion aceptabel den e top 10, cu un desbentaha 
di casi 10 minuut. Sin embargo, riba e monstruoso 
subida di Col du Galibier ayera el a laga tur su compa- 
ñeronan di e grupo di 33 cu a sali di e peloton na inicio 
caba, y a aumenta su bentaha riba e parti mas dificil 
cu casi minuut y mey riba e lidernan di clasificacion. 
E1 a mantene su bentaha den e bahada pa luga di fin- 
ish Valloire, pa un victoria memorabel. Cu su hazaña 
el a logra bula te na puesto 7 den clasificacion general, 
na 3:54 di e lider. Segun algun comentarista, Quintana 
a train specificamente riba Galibier na luna di juni. E 
tabatin un plan di su mes caba anto, y el a logra. Ro- 
main Bardet a drenta su tras cu 1:35 pa segundo puesto 
y Alexey Lutsenko a yega na 2:28. 

Mas patras tabatin otro bataya andando entre e lidernan den 
clasificacion. Egan Bernal, e hoben Colombiano di ekipo di 
Geraint Thomas, a ataca faltando 3 km pa yega na top di Gali- 
bier y a logra gara un bentaha di mita minuut riba e grupo su 
tras unda lider Alaphilippe tabatin algun momento dificil y a 
cay atras den e subida. Pero cu su capacidad pa tuma riesgo 
y baha di manera impresionante el a logra yega na e grupo 
cu tur e otro faboritonan: Thomas, Kruiswijk, Pinot, Buch- 
mann. Bernal di e manera aki a avansa a costo di su compa- 
ñero di ekipo Thomas. Realmente no tin un claridad kico ta e 
tactica di team Ineos, cu ta pustando dos cabay pareu: Thomas 
y Bernal. Ayera caba Thomas a yuda corta bentaha di Bernal, 
liderando e persecucion y yudando e otro rivalnan (Kruiswijk, 
Pinot) pa limita nan perdida tras di Bernal. 

Den e clasificacion general Alaphilippe a mantene su posicion 
di lider, aunke cu menos bentaha, cu Bernal na di dos puesto 
cu 1:30 atras, Thomas na di tres cu 1:135, Kruiswijkcuatro cu 
1:47 y Pinot cinco na 1:50. Conclusion ta cu Alaphilippe, cu 
tur hende mirando ki ora e ta bay sucumbi bao di presion den 
e subidanan, ‘a krakpero no a kibra.’ Si su contrincantenan no 
por lag’e atras cu un desbentaha di varios minuut, teniendo 
cuenta cu su tremendo capacidad pa gana tempo den bahada 
ademas, por ta cu Tour de France pa prome biaha den hopi 
aña lo haya un ganado cu no tabata mes entre e candidatonan 
di e comentaristanan mas experimenta. 

Etapa 19 Saint-Jean-de-Maurienne - Tignes 126,5 km 

E etapa di awe ta mas cortico y cu menos subida grandi, pero 
tin un fmishline marca na mas di 2.000 metro di altura. Prome 
cu yega na Tignes, mester subi te na e ‘dak’ di e Tour aki, cu ta 
Col de l’Iseran (2.770m) pa despues baha y bolbe subi te na e 
2.113 metro di altura na fmish na Tignes. Lo mas probabel ta 
cu lo tin un grupo atrobe di coredo menos bon clasifica cu lo 
pica dilanti tempran pa purba conserva algo di e bentaha aki. 
Un coredo pa tene na cuenta ta e Frances Thibaut Pinot, cu 
conoce e tereno bon, e tin un cas den cercania di Tignes. Di 
otro banda, cu tres Colombiano den top 10 (Quintana, Bernal 
y Uran), por ta cu lo tin otro celebracion despues di careda. 

DeJong su 3 home run ta 
posiciona Cardinals riba 
Pirates cu 14-8 


PITTSBURGH (AP) - Paul Dejong, Paul Goldschmidt 
y St. Louis Cardinals rapidamente ta yegando na e top 
di e NL Central. 

Dejong a dal un cantidad impresionante di 3 home run du- 
rante un di dos inning den cual nan a logra score 9 punto, 
treciendo un victoria magnifico pa Cardinals riba e Pittsburgh 
Pirates di 14-8 diaranson anochi. 


Dejong, Andrew Knizer y Goldschmidt cada un a dal un 
home run den cual nan a logra score 2 punto cada un. Dejong 
simultaneamente a score un di St. Louis su 5 doubles pa un 
total di 8 extra-base hit durante e inning, yegando na un re- 
cord den major league. 


‘Nos ta den un bon luga actualmente,’ Dejong a bisa. “Nos 
tur ta sinti mescos. Nos sa. Nos ta yega e veld y nos ta premira 
caba cu nos lo gana.” 





NO CONTRIBUICU E CIFRA Dl VICTIMA 
DEN ACCIDENTE 01TRAFICO 


PonehonTINO 
orabotaSTUIR 


Atleta Olimpico Hulandes aresta na 
Alemania pa posesion di droga 


BERLIN (Dutch News) - 
Autoridadnan Aleman a 
aresta un atleta Olimpico 
Hulandes na Alemania cu 
50 kilo di crystal meth y 
ecstasy, asina NOS a bisa 
diahuebs. 

No a identifica e atleta, pero 
tin un pensamento ta reina 
cual ta indica cu lo trata Me- 
diea Ghafoor, e campion 
nacional den 400 meter in- 
door. Ghafoor tabata parti di 
e team Olimpico di 2016 den 


e competencia 4x400. Segun 
NOS, polis a areste riba 18 
di juni despues di un control 
rutinario cerca di frontera 
entre Hulanda y Alemania na 
Arnhem. Nan a haya e dro- 
ganan den bahul di e auto 
cu e tabata coriendo. Minis- 
terio Publico Aleman a con- 
firma cu autoridad a aresta un 
hende muhe, pero nan no a 
confirma su identidad. E dro- 
ganan cu nan a confisca ta ba- 
lora na 2 miyon euro, segun 
OM Aleman. E aresto ta e di 


dos cu a tuma luga den juni 
envolviendo un persona Hu- 
landes cu posesion di un gran 
cantidad di droga. Siman pasa 
polis a aresta un propio tra- 
hado di OM despues cu nan 
a hay’e cu droga durante un 
control rutinario. Den e tra- 
hado di OM su auto tabatin 
2 kilo di cocaina, seis kilo di 
amphetamina y 10 mil pildo 
di ecstasy. No ta conoci ki 
trabou e tabata eherce den 
OM, pero nan a suspende. 



Reiojes 

Pulseras 

Cadenas 

Dijes 


Nos ta graba 
tur sorto di 
articulo 
di rnetal 
yama of 
bishita nos 


vfi, 

Joyeros 

Compramos 

Vendemos 

Arreglamos todo tipo de Joyas 

Contamos con un Buen Surtido de 
Pulseras y Baterias para Relojes 

Habri di Dlaiuna pa Diasabra 
9:00am pa lOOpm v di 200pm - fi:00pm 


Notjntemno 
pa Lada y Seca bo 
Pañananl 

Pa$a y Uaganan na; 

AQUA 

^ LAUNDRY 

Habrl di Dialuna pa Diasabra 
T:30am rton StQp 73Gpm 
Diad»mino4» de 9:00am-l:D0^m 

BACHUE Tel: 587 0772 


jgyeria 

COMPRA Y VENTA 


Tankl 

Leendert 179-A 
Tel: 587 3940 
Fax: 587 2478 
Cell 592 9055 

email: adalberlowHaQlive.com 
































































DIABIERNA 26 JULI 


A20IDEP0RTE INTERNACIONAL 


BJKDW 


Boxdo Hugo Santillán a fayece cinco dia 

despues di pelea 


BUENOS AIRES (AP) 
— E boxdo di Argentina 
Hugo Santillán di 23 aña 
di edad a fayece cinco dia 
despues cu el a collapse 
despues di su pela. 

E conseho mundial di boxeo 
a bisa cu Hugo Santillán a 
fayece a causa di lesionnan 
cu el a ricibi cabes despues di 
e pela di WBC Latino Silver 


lightweight contra e boxdo 
di Uruguay Eduardo Abreu 
diasabra ultimo na San Nico- 
lás, un ciudad 150 miya (240 
kilometers) noord di Buenos 
Aires. 

Santillán a desmaya tabata 
apunto di anuncia e resulta- 
do y a somete na un cirugia 
despues di e pelea, pero nun- 
ca el a recupera su conscien- 


cia. Santillán a cunsa boxing 
na 2015 y tabata tin un record 
si 19 victoria, seis perdi y dos 
empate. E boxdo Rusiano 
Maxim Dadashev, di 28 aña 
di edad a fayece diamars ul- 
timo, cuater dia despues cu 
el a sufri un lesion celebral 
durante di un pelea di light- 
welterweight contra Subriel 
Matias na Maryland 




Ryder Cup ta bolbe Irlanda, 
Adare Manor lo ta anfitrion 
na 2026 


VIRGINIA WATER (AP) 
— E Ryder Cup 2026 lo ser 
hunga na Irlanda, hibando 
e evento mayor di e ekipo 
di golf na e pais natal di 
British Open champion 
Shane Lowry. E organisa- 
donan Europeo a bisa cu 
nan a eligi Adare Manor 
na County Limerick pa 
asina organisa e partido 
bienal di tres dia contra 
Merca. 

E decision di Ryder Cup Eu- 
rope ta culmina un siman 
estelar pa e golf Irlandes y 
su fanaticonan despues di e 


victoria euforico di Lowry na 
e Royal Portrush na Norte 
Irlanda. Irlanda tabata sede 
di un Ryder Cup anterior 
na 2006 na The K Club na 
County Kildare. Esey tabata 
un victoria record pa Europa 
na 18 a /2 pa 9 % punto. 

E proximo anfitrion Meri- 
cano na 2020 den curso di 
Whistling Straits na Wiscon- 
sin. Europa a eligi Italia pa 
e sede na 2022 na e campo 
di Marco Simone cerca di 
Roma y e edicion di 2024 ta 
na Bethpage Black na New 
York. 



Problema di visa ta saca 
Kuznetsova di Citi Open 


WASHINGTON (AP) 
— E campeon defensor 
Svetlana Kuznetsova a 
retira di e Citi Open debi 
na problemanan di visa. 
E Ruso di 34 aña di edad 
a anuncia e problema riba 
Twitter diahuebs ultimo y 
a disculpa su mes cu su fa- 
naticonan pa no por asisti 
na e U.S. Open tuneup. 


Kuznetsova a gana e U.S. 
Open na 2004 y e French 
Open na 2009. Citi Open 
2018 ta un di su 16 titulo- 
nan di su titulonan di WTA. 
Kuznetsova a tweet “ nunca 
mi tabata tin problemanan 
manera esaki den mi bida” y 
cu eventualmente mi ta war- 
da pa obtene un visa y hun- 
ga algun torneonan di U.S. 
swing 

Jonathan Bremo y Yannick Roos na di 15 luga prome dia di competencia 


ORANJESTAD - E prome 
atletanan di Aruba a mira 
accion awe ayera Lima, 
Peru unda nos bolichero- 
nan masculino Jonathan 
Bremo y Yannick Roos ta 
e prome nan cu a hunga. 
Mester bisa cu Jonathan y 
Yannick a termina na un 
di 15 luga riba e prome 
dia. 

Pa loke ta e wega, Yannick 
Roos a tira 4 di e 6 weganan 
hunga riba 200 cual sigur 
ta un bon prestacion. Sola- 
mente e wega 6 no tabata uno 
fuerte. Pa loke ta Jonathan 
Bremo su wega esaki no a bay 
manera desea unda un wega a 


bay sublime tirando un 265. 
Mester bisa cu Jonathan a 
sinti su hamstrings y esaki a 
afecta su wega. Esaki ta segun 
e fuente 297 Sports. 

Jonathan Bremo a tira 190, 
180, 265, 142, 167 y 149 - 
puntuacion 1093 pa un av- 
erahe di 182.2 mientras Yan- 
nick Roos a tira 205,221,204, 
225, 195 y 140 - puntuacion 
1190 pa un averahe di 198.3. 
Total puntuacion di Aruba 
tabata 2283. E pais di Puerto 
Rico ta lidera e prome dia cu 
dia 2919 punto sigui pa USA 
y Mexico. Diasabra e wega- 
nan ta sigui cu e fmalnan den 
doubles. 



Embahador Hulandes Wiebe de Boer a ricibi delegacion di Aruba 


ORANJESTAD - Diaran- 
son anochi, na residencia 
di e Embahada Hulandes 
na Lima, Peru, embaha- 
dor sr. Wiebe de Boer den 
presencia di sucesor Arjen 
Kool a ricibi e delegacion 
participando na e Wega- 
nan Panamericano LIMA 
2019. 

Den su speech cortico, sr. 
de Boer a expresa si ta ma- 
sha contento cu e por a ricibi 
e delegacion di Aruba na su 
cas, algo sigur hopi special 
mirando e lasonan di Reino. 


Na mes momento su per- 
sona a desea nos delegacion 
hopi exito y cu ohala nos por 
logra triunfa cu un medaya pa 
Aruba. 

Presidente di COA, Sr. Roy 
Mezas tambe a dirigi su mes 
na esunnan presente unda e 
la gradici embahador de Boer 
pa e caluroso recepcion na su 
residencia aki na Lima, Peru. 
E delegacion ta sinti nan mes 
sigur honra den un momento 
asina special. Nos atletanan lo 
haci nos maximo esfuerso pa 
representa Reino den forma 


digno na e Weganan Pana- 
mericano aki na Lima, Peru. 
Esaki ta segun e fuente ee297 
Sports. 

Por ultimo, secretario gener- 
al di COA, Sra. Nicole Ho- 
evertsz a haci entrega di al- 
gun regalito di Aruba Aloe na 
Embahador de Boer, Judith 
de Ruiter y Gerwin Woudt. 
Tambe sra. Hoevertsz a duna 
un splicacion cortico riba e 
desaroyo di e Weganan Pana- 
mericano LIMA 2019 y con 
espectacular e Ceremonia di 
Apertura lo bay ta diabierna 
awor. 






Allyson Ponson a landa 
57.67 den 100 free di 
campeonato mundial 


ORANJESTAD - Re- 
cientemente e atleta di 
natacion Allyson Pon- 
son ta landa un 57.67 den 
e 100 free durante di e 
campeonato mundial na 
Gwangju, Sur Korea. 


E atleta Olimpico a ocupa 
un di 46 luga den 93 lan- 
dado overall. Awor Ally 
lo prepara pa landa den e 
Weganan Panamericano na 
Lima, Peru. 

16 grupo ta sigui pa semifinal di Mens Erger Je Niet 



ORANJESTAD - Mens 
Erger Je Niet a cuminsa 
cu 64 grupo, e fin di siman 
aki 16 grupo ta sigui pa e 
semifinal. 

Ganadonan di siman pasa cu 
ta bay semi fmal den pool B 
ta, Mete La Pata Crew, En- 
trenos Family, Jun Jun Rac- 
ing, Langzaam Maar Zeker. 
Den pool A ta Rooi Afo, Se- 
tar, Bisiña Cu Storia Y Jolly 
Shots. Weganan den grupo B 
pa diabierna 26 di Juli. Black 


Widow, Screngerenge, Killed 
By The Dice, 297 Gang. 

Di dos wega ta entre X-Clu- 
sive Vip Crew, Drenta Sali, 
Los Falcetas, Jolly Peeps. We- 
ganan pa diasabra dia 27 di 
juli den grupo A: Dushi Yiu, 
S.VWEB, S.A.B.A. y Happy 
Minions. E di dos wega ta 
sigui lOpm cu: Capote, Ba- 
nana Gang, Family Gang y 
Who’s Next. 

E fin di siman aki ta ocho 
grupo ta keda . 













b npi« 


BISTA P0LITIC0l A23 


DIABIERNA 26 JULI 2019 


Booshi Wever (UPP): 

‘Loke “W2E” via un incinerado lo nifica pa e consumidor Arubano’ 

lo por saca su inversion cu un 
ganashi di 5.6 miyon florin 
pa aña basa riba un inversion 
di 300 miyon florin. Y esaki 
saliendo for di punta di bista 
cu den e 20 añanan nada lo 
pasa e instalacion. Nos tur sa 
cu esaki lo no ta e caso. Pues 
e gastonan lo ta mas, y con- 
secuentemente e tarifanan 
lo conoce aumentonan mas 
grandi cu e calculacionnan 
conservativo cu UPP a man- 
tene. 

Cua loco lo bay haci inversi- 
onnan cu tanto incertidum- 
bre, falta di transparencia etc. 
cu tin den henter e asunto 
aki? 


Corda ningun di e compani- 
anan aki ta institutonan filan- 
tropico. Ta YMCA, Kiwanis 
of Lions ta institutonan no 
tin e fm pa gana placa, voor 
de rest cada un di e compa- 
nianan lo kier gana placa y 
mucho mas cu 5.6 miyon flo- 
rin so. 

Nos ta spera cu esaki 
por ta mas visual kico e 
"SPROOKJE " di 0.0. lo ni- 
fica, esta un aumento drastico 
di tarifanan pa nos pueblo. Y 
esaki djis pa paga, pa sasia e 
locura di Otmar. 

Un biaha mas, corda cu UPP 
a taha!! 


ORANJESTAD - UPP 
for di aña pasa a publica 
caba kico e W2E via un 
incinerator lo bay costa e 
pueblo, pero parce cu un 
biaha mas "nobody cares"! 
Nos a yega di adverti di e 
proyecto corupto di HOH, 
e tempo ey tampoco niun 
hende no a "give a damn". 
Wel awo nos tur por mira 
kico e resultado ta! Por 
ehempel no tin placa pa 
un aumento pa emplead- 
onan, un edificio cu no ta 
adecuado, meerwerk etc. 
etc. 

Wel cu e "Sprookje" di W2E 
di Otmar lo no ta diferente. 

Nos a mustra cu rond di 
mundo tur tipo di tecnolo- 
gia asina ta perdiendo plaza 
y varios di e plantanan aki 
ta wordo cera paso nan no 
ta asina "milieu-vriendelijk" 
manera ta ser propaganda. 
Pio ainda nan ta impagabel 
y si gobierno no subsidia, 
nan no tin bida y nan ta cera 
nan porta. Ningun compania 
ta keda hinca placa si nan ta 
perde placa. Ta p’esey no ta- 
bata tin ni un solo compania a 
bid fmalmente pa e "Sprookje 
" di Otmar. 

A pesar cu e "bestek" tin ma- 
sha poco informacion confia- 
bel toch UPP a purba di traha 
un calculacion conservativo 
di kico e "Sprookje" aki lo bay 
nifica pa e humilde pueblo 
Arubano. 

Den 4 tabel UPP lo purba, a 
base di informacionnan den e 
documento cu gobierno mes 
a produci y tambe di otro 
personanan, di ilustra kico 
e “Sprookje” aki lo nifica pa 
nos pueblo. 

Tabel 1 ta ilustra cifranan ac- 
tual y tarifa actual, loke ta den 


e "bestek", y cu un W2E via 
un incinerator di 300 miyon 
florin! Pues cu un "tipping- 
fee" di 180,= florin y cu 
WEB cumprando un KWh na 
13 cen, pueblo por mira cu e 
compania lo tin un perdida di 
20.877.629,22 florin pa aña. 
Pues den e scenario aki logi- 
camente ningun compania lo 
bid. 

Den tabel 2, UPP a traha 
un scenario unda cu tin un 
“break-even-point”, pues cu 
lo no tin perdida ni ganashi. 
Den e scenario aki lo mes- 
ter aumenta e "tipping-fee" 
cu 95 % haciendo esaki 350 
florin pa ton. Y alabes mes- 
ter bende WEB e coriente cu 
un aumento di 85 %, pues 24 
cen. E aumento aki lo nifica 
un aumento drastico tanto di 
e tarifa di coriente, esun di 
Serlimar. 

Den tabel 3, UPP a traha un 
scenario na unda cu e compa- 
nia lo tin un ganashi minimo 
di 5.6 miyon florin pa aña, 
uzando un prijs pa KWh di 35 
cen pa KWh. Esaki lo nifica 
un aumento super grandi di 

169 % di aumento. Y WEB 
sigur lo pasa e aumento bar- 
baro aki pa nos pueblo. 

Den tabel 4, UPP ta laga e 
prijs pa coriente na 13 cen 
pero ta aumenta e "tipping- 
fee" cu 164 % y ta aumenta 
esaki di 180 florin pa ton na 
475,= pa ton. Den e scenario 
aki e compania lo gana 5.6 
miyon florin pa aña. 

Den e ultimo dos scenario, 
UPP a sali for di un expec- 
tativa basta conservativo, esta 
cu e compania ta gana algo 
mas di 5 miyon florin. Un 
ganashi hopi marginal pa un 
inversion di 300 miyon flo- 
rin, cu ta di un planta rond di 

170 miyon dollar. 


Algo hopi peculiar cu UPP 
a saca afo for di e documen- 
tonan, ta e hecho cu gobierno 
ta garantisa cu lo deposita 
90.000 ton di desperdicio na 
e planta di W2E via incin- 
erator! Sinembargo for di e 
rapport cu Ecogas a laga traha 
door di ARCADIS nos a saca 
afo cu e cantidad total di des- 
perdicio cu Aruba ta produci 
ta solamente 67.000 ton. Di 
esaki ainda mester saca mas 
o menos 10.050 ton cu por 
ser "recycled of up-cycled". 
Cu otro palabra pueblo di 
Aruba lo bay paga pa 33.050 
ton(90.000 menos e 56950) 
na "tippiing-fee" cu Aruba no 
ta produci! 

Pues e pueblo di Aruba lo 
bay regala un compania stra- 
nhero 33.0050 ton segun 
e scenario di tabel 4 (esun 
di 475 florin na tipping fee 
den un inversion di 300 mi- 
yon florin) un suma di awg. 
15.698.750, = . Y si e cantidad 
no subi, ta nifica cu pa 20 aña 
lo mester paga un total di 
awg 313.975.000, = . Pueblo 
lo bira manera un Sinterklaas 
dor di paga pa un sushi cu e 
no ta produci. 

Si no a duna e regaldo aki, e 
"tipping-fee" lo mester wor- 
do aumenta cu por lo menos 
316%, birando asina ey 750 
florin pa ton. Aki un biaha 
mas nos ta tuma nota con 
Otmar ta keda manipula cu 
informacion y cu cifranan pa 
haci tur su esfuerso pa pusha 
su "Sprookje". 

Loke nos kier a ilustra cu e 
tabelnan aki ta, cu si mantene 
e "tipping-fee" na 180 florin 
manera e ta awor, ningun 
inversionista lo ta interesa 
den e proyecto aki. Na un 
"tipping-fee" di 475 florin, un 
aumento criminal di 164 %, e 

Ban apoya ekipo di “Sweet Colors” 
na diasabra awor 


ORANJESTAD - “Sweet Col- 
ors” ta un di e POP UP shop- 
snan cu ta presenta nan pro- 
ducto den un actividad cu ta 
tuma luga diasabra awor riba 
Plaza Daniel Leo desde 9or 
di mainta. 

Esaki ta un culminacion di e 
proyecto Good 4 The Neigh- 
borhood pa hoben entre 13 pa 
17 aña, na unda hobennan ta 
cla pa mustra nan talento di nan 
negoshi. Lo tin varios Pop-Up 
stores y entre nan “Sweet Col- 
ors”. 


E Pop-Up Shop ‘Sweet Colors’ 
ta presenta varios cos dushi, cu 
mayoria ta traha door di nan 
mes. Nan ta 4 hoben cu cada un 
cu nan talento unico a logra hin- 
ca nan negoshi bon den otro y ta 
cla pa mustra kico tur nan a siña 
den e proyecto aki. 

E integrantenan di “Sweet Col- 
ors” ta: Carol Onate di 16 aña y 
ta bayendo Maria College Mavo, 
Loby Volcy di 17 aña y ta bay- 
endo Abraham de Veer School, 
Pamela Cange di 17 aña y ta bay- 
endo EPB San Nicolaas y Vero- 


nique Santanilla di 14 aña y ta 
bayendo Colegio Arubano. 

Como grupo, nan a haci varios 
stap necesario pa por a prepara e 
negoshi, entre otro a pasa varios 
supermercado pa haci nan anali- 
sis di costo pa wak unda ta mas 
economico pa asina haci nan cos 
dushi pa bende. Pa mas informa- 
cion por pasa diasabra na Plaza 
Daniel Leo desde 9or di mainta 
y like nan pagina di Facebook 
pa wak e negoshi cu nan a crea 
na https://www.facebook.com/ 
SweetColorsAruba/ 



Dia 28 di juli ta resa Santo Rosario na misa di 

Santa Teresita 


ORANJESTAD - Papa Fran- 
cisco ta pidi pa hombernan y 
hobennan resa Santo Rosario, 
acompaña pa hende muhe. 
Birgen Maria a pidi Lucia un 
di e muchanan di Fatima pa 
hiba e noticia den mundo pa 
resa e Santo Rosario ferforo- 
samento 

Diadomingo 28 di 2019 pa 
5.30 na misa di Santa Teresita 
San Nicolas homber y hoben ta 
reuni pa resa e Santo Rosario e 


misterio Glorioso, bin pa com- 
paña otro pa resa pa bo hogar. 
Nos tur tin mester di oracion, y 
resa pa otro, pa un mundo miho. 
Comision Apostolado Mundial 
di Fatima ta invita tur hende 
homber y hobennan di Aruba pa 
resa Santo Rosario pa trankilidad 
den nan hogar y na nan trabou. 
Nos tin custumber di colga un 
rosario dilanti den nos auto, y 
colga un rosario na nos garganta 
pa sinti nos mes cu siguransa y 
nos ta hacie cu fe, pa proteccion 


pa nos mes y pa nos famia. Esey 
no ta kita cu no tin desgracia, 
pero cu fe nos ta sali for di nos 
cas y pa regresa den nomber di 
Dios. Despues tin Santo Sacrifi- 
cio di misa pa cera e dia di Señor. 
Hende muhenan den silencio ta 
compaña e hombernan den ora- 
cion 

Cu Dios drama su bendiciona 
riba tur hoben y hombernan di 
Aruba y mundo henter. 




Dios a tira un bista den su jardin y a 
topa un espacio bashi. 
Despues su mirada a pasa ariba tera 
y a mira bo cara cansa. 

E1 a pone su brasa rond di bo y a 
hibabo pa bo por sosega. 

Esta bunita ta Dios su jardin. 

E ta scohe solamente e mihor.D 

Cu dolor na nos curason, nos kier 
anuncia fayecimento di nos ser keri: 



Ricardo Segundo Britten 
Mihor conoci como □SegundoDof 
□OmoD 

*09-12-1934 - 017-07-2019 

Na nomber di su: 

Esposa: 

Julia QfuyuDBritten-Thiel 

Yiu: Eugene R. Britten 

Ruman: 

□Maria y Nicasio Kelly-Britten 
Bernardo y Juanita Britten-de Cuba 
Sobrina(o)nan: 

Sira Ramada-Kelly y yiunan 
Elvira de Cuba-Kelly y yiunan 
Robertico Kelly y Maximina Werleman y 
yiunan 
□Henry Kelly 

Yolanda Britten y yiunan 
Milly Britten y yiu 

Marlene y Emil de Cuba-Britten y yiunan 
Brainard Britten 

Swanan y cuña, prima- y primonan, 
ihanan, comer- y compernan 
Amistad nan di cas di cuido Oasis y 
Hotel Stellaris Casino 

Demas famia: Britten, Thiel, Ruiz, Kelly, de 
Cuba, Ramada, Boekhoudt, Tromp, 

Figaroa, Henriquez, Franken, Donata, 

Wing, Lacle, Oduber, Trimon, Wernet, 
Geerman, Wolff, Werleman. 

Ta invita pa acto di despedida cual lo 
tuma lugar na Aurora Funeral Home 
diabierna 26 di juli 2019 di 93>r pa ll or 
di mainta. Cremacion lo tuma lugar 
despues. 

Nos disculpa si den nos tristesa nos por a 
lubida un of otro famia of conocir. 

Despues di despedida nos no ta ricibi 
bishita di condolencia na cas. 












DIABIERNA 26 JULI 


^flOBITUARIO 


BJNDW 


Anif ora 

^jsisz: - 


Qienor ta mi wardador, mi® tin falta di 
nada 

Den cunucu di yerba berde e ta 
ponemi sosega. 

E ta hibami na awa trankil, 

Pa mi bolbe hana forsan 
Salmo: 23 

Nos ta anuncia fayecimento di: 


Jose Francisco Franken 

*24-07-l 948 - 023-07-2019 

Na nomber di su: 

Rumannan: Thomas y Lola y famia 

Victoriano y llvia y famia 
Martin y yiunan 
Seferino y Odalis y famia 
Pina y yiunan 
Alex, Mariska y yiunan 
Marco y yiunan 
Glenda, Jean Marc y yiu 

Sobrino y sobrinanan 

Demas famia: Franken, Farro, Kelly de 
Cuba, Rodriguez, Tans, Kock, Hese, 
Pontilius, Leest, Tromp, Danja, Ruiz 

Si acaso den nos momento di tristesa 
nos a lubida un nomber nos disculpa. 

Ta invita pa e acto di condolecia y 
despedida cu lo tuma lugar diasabra 27 
di july 2019 di 9a>r pa 11 H>r di mainta, 
sigi pa cremación cu lo tuma lugar den 
seno familiar. 








Mira con Dios a salba 
mi, 

Tur mi confiansa ta den 
djE, 

Mi'n tin miedo: 
Señor Dios ta mi forsa, 
mi refugio. 

E mes t'Esun cu a salba 
mi. 

Isaias 12:2 


Cu dolor na nos curason, nos kier anuncia 
fayecimento di nos ser keri: 


Sr. Valeriano Rudolf Filiciana 
Mihor conoci como "Jani-Tan"of "Zol" 
* 18 - 09 - 1953 - 019 - 07-2019 


Na nomber di su yiunan: 

Valemir & Daelianne Filiciana-Figueredo 
Vincent Filiciana 

Vainella Filiciana & Jonathan Dap 

Su nieto/a nan: 

Raymir Filiciana, Rodrey "Otty" Filiciana, 

Rudxiengelley Filiciana, Isaiah Filiciana, Jonathan 
Timothy Dap, Emilianne Filiciana y Chrisjanthilly 
"Shanty" 

Mama di su yiunan: 

Erisa Mirella Rosa 

Rumannan: 

Treinita "Chichi" y Estanislau "Chow" Stamper- 
Filiciana y yiunan 

□Sixto y Sra. Vda. Stella Feliciano-Weller y yiunan 

Elizabeth "Elsa" Filiciana y yiunan 

Silvia "Livia" y Marcelo "Buchi" Irausquin-Filiciana y 

yiunan 

□Juan Francisco "Fenchi" y DRegenita "Ninita" 
Filiciana-Geerman y yiunan 

Vdo. Nicolaas "Chommy" y compañera Cosma Kock y 
yiunan 

Ella y Rudolf "Duñ" Croes-Filiciana y yiunan 

Vera y Junior Koolman-Filiciana y yiunan 

Joseph "Bito" y Edna Maria Filiciana-Maduro y yiunan 

Severiano "Feli" Filiciana y yiunan 

Rudolf "Rudy" y Filomena "Mechi" Filiciana-Koolman y 

yiunan 

Mescos ruman: 

Marianita "Nita" y Estanislao "Mai" Bislik-Filiciana y 
famia 

Su ihanan: 

Jeffrey Bislik, Josy Koolman y Egmar Irausquin 

Tanta: 

Corien Filiciana y yiunan 

Amigo di cas: Chommy y Sra. Annie 

Subrina y subrinonan, prima y primonan, swa y 
cuñanan, ex hungadornan di Britannia Aruba, 
Independiente Hooiberg y Estrella Veterano, na e famia 
completo di Thunder N Lightning, Mido Restaurant, 
amigo y amiganan y demas famia: Filiciana, Rosa, Ras, 
Rasmijn, Leon, Henriquez, Boekhoudt, Briesen, 
Werleman, Koolman, Quandt, Noguera, Roos, Helder, 
Kock, Geerman, Simon, Dirksz, Robert, Baarh, Gomez, 
Fields, Farro, Paula, Sylla, Olivar Ceballos. Demas 
famia na Curaçao y Venezuela: Sillé, Dap, Martis, 

Rojas Medina. 

Ta invita pa acto di entiero cual lo tuma lugar na 
Misa Santa Filomena na Paradera diabierna 26 juli 
2019 di 2:00pm pa 4:00pm. Despues lo sali pa 
Santana Catolico Pastoor Kranwinkel na Paradera. 

Condolencia lo tuma lugar na Aurora Funeral Home 
diahuebs 25 juli 2019 di 7:00pm-9:00pm 

Lo tin un box disponibel pa donashon pa Bdmund 
B. Harms Foundation 

Disculpa nos si den nos tristesa nos por a lubida 
algun famia. 



0/V7/ ta halsa mi wowonan na e seronan; for di unda mi yudansa lo bin? 
Mi yudansa ta bin di Selñor cu a crea shelo y teraB 
Danny a lucha e bon lucha, y el a termina su careda y a warda efeñ 
Salmo 121:1 y Timoteo 4:7. 

Yiu di Richard 1" y Marie Rose Sildora @Ma Claire0 Dumfries t, nos ruman, 
tata, omo, amigo y ex colega di dr. Horacio Oduber Hospital y di Directie 
Volksgezondheid 

departamento Landslaboratorium y ex Chef Pathologie y ex Presidente di 
ASU a fayece. 



Adolf Denis Dumfries 
mihor conoci como EDannyHl 

* 04 - 03-1955 - 0 22 - 07-2019 


Yuinan: Danique y Clairyce 0Claire0 Dumfries 

Ruman homber: Jean y Albertina Dumfries-Dos Ramos 

Natalie, Winston y Juliette; Moises; llidio, Elaijah y Xavi 
Ruman homber: Samuel Dumfries y Winifred Kaarsbaan 

Ohmar-Richard, Risah-Samantha, Pearl Marie-Claire y Romano 
Ruman muhernan: Evelin-Pierre Dumfries, Swinda Dumfries, 
Mildred Lobbrecht-Dumfries 
0 Astrid Dumfries y 0 Marlene Dumfries 
Tanta stimá Melimene Jules 

Ex-esposa: Monique Priem y su mama MaDini Priem 

Mama di su yiunan: Monique Kunz 

Famianan na Aruba, Hulanda, Denemarken, HaYti, Surnam y 
Merca: 

Dumfries, Jules, Bijlhout, Beyde, Brice, Paillant, Lobbrecht, 

Vriesde, Tuur, Kensmil, Arnhem, Blokland, Douglas, Searchwell, 
Milton, Hoogdorp-Ashby, Hoogvliets, Tjie-A-Loi, Evans, Marsdin, 
Woodley, Pierre, Forstery Priem. 

Primo y primanan cu lasonan fuerte: 

Dirk, Lucienne, Marc, Junette, Jozef, Gladys y Urmy. 

Amigonan y sosten enorme pa Danny: 

Irving Wanga, Roy Ramadhin, Ramiro Wanga, dr. Johnny Croes, dr. 
Greg Lacle, Buchi Lacle, Gedion Isena y famia, Reuben Craigg y 
famia, Shirley Hoogvliets, Sergio Tjie-A-Loi, Louis Dorismond, dr. 
Benita Britt-Croes, dr. Joan van Heyningen, Yolanda Lacle, Yamilet 
& Frantzia Alzate, Cime Texeir-Oliveira, Arnold Solognier, 

Alphonso Dania, Jacquelyn y Sheila Franken; Lelicia Tromp, 
Margareth, Myrna y Mayra Orman, Priscilla Lalmahomed, 
amigonan di Plaza Bookshop y Van Dorp y boticanan. 

Famia: Goedhoop, Beeldsnijder, Loefstok, Veldboom, Paesch, 
Gravenstijn, Toppenberg, Phillips-Sluer, Laing. 

Un danki special na: dr. Greg Lacle, dr. Keuters y su ekipo medico 
completo y e enfermeranan di e departamanto Neurologie, 

Giselle Escalona, dr. Hermans, Edmund Harms Foundation, 
empleadonan di Wit Gele Kruis, Los Años Dorados, Stichting de 
Hoop, Faith and Hope Transport,, amigo y guia Richard Brooks, 
Lisette Ignacio, Cecilia Howell, Marciano, Withney Thomson, dr 
Kenneth Croes y tambe e comunidad completo di Evangelische 
Broedergemeente (EBG) y su ex coleganan. 

Nos ta invita tur bisiñanan, amigonan di Dakota y San Barbola, su 
ex- coleganan, amigonan di ASU, Pensionadonan Uni, ex- 
amigonan politico y tur hende cu di un of otro manera a conoce 
Danny, pa ta presente na e acto di despedida y ceremonia di 
entiero. 

Nos kier recorda Danny cu gratitud. 

E oportunidad pa duna condolencia lo ta ariba diabierna 26 di 
juli 2019 for di 18.30-21.00 or na Royal Funeral Home, Cumana 
44. 

E ceremonia di entiero lo ta ariba diasabra 27 di juli 2019 for di 
13.30-16.00 or na Royal Funeral Home. E sirbishi lo cuminsa di 
15.15 -16.00 or. 

Despues di esaki nos lo hiba nos difunto Danny na su ultimo lugar 
di descanso na Sabana Basora. 

Lo tin un box disponibel pa un bon causa. 

Nos ta disculpa nos cu despues di entiero nos no por ricibi bishita 
di condolencia na cas. 

Aries 


Informadonan importante lo yega pa bo awe 
|, trankilisa bo mes pasobra e ta algo cu lo 
f Á alegra bo bida. Un persona ta bay duna bo 
un man awe pa yuda bo cu areglo di auto of 
areglo di cas. Bo number di suerte ta: 38, 16, 
32,31, 15, 1 


Sorprendente noticia di bo fmancia y di bo 
i, economia ta bay cambia y e ta bay ta trece e 
, É cambio cu tanto bo ta angel. Bo number di 
* suerte ta: 29, 17, 33, 32, 16, 2 



Tauro 


Awe porta bo ta bay haya un noticia cu no 
ta bay haci bo hopi contento, pero no pre- 
ocupa bo no esaki ta simplemente pa mira 
con fuerte bo mente . bo number di suerte 
pa awe ta: 22, 18, 34, 33, 17, 3 



Geminis 


Den bida bo ta siña conoce hopi hende pero 
e berdadero ta esun cu bo curason ta scoge y 
no bo mente , bo curason nunca ta gaña bo 
Cancer. Bo number di suerte ta: 3, 19, 35, 
34, 18,4 



Cancer 


Awe ta un dia exitoso pa bo Leo bo strea ta 
briya y ta significa cu bo ta bay haya un yo- 
bida di prosperidad fmanciero. Bo number 
di suerte ta; 15, 20, 36, 35, 19, 5 



Leo 


Awe bo lo bay sinti bo mes tristo y fada pero 
lanta y bay cana den un parke esey ta lanta bo 
animo Virgo un amor ta na caminda lucha 
pe. Bo number di suerte ta: 11, 21, 37, 36, 
20,6 



lfirg 



Un palabra por cambia bo bida completo 
awe Libra solamente scucha bon pasobra e 
palabra por haci daño tambe tene cuidou. Bo 
number di suerte ta: 5, 22, 38, 37, 21, 7 


Libra 


Mescos cu un diamanta ta briya asina abo lo 
briya awe Scorpion esaki ta debi cu bo ta bay 
logra e prome paso di bo meta y amor ta na 
horizonte pa bo. Bo number di suerte ta: 36, 
23, 39, 38, 22, 8 



Scorpio 


Den un actividad awe of un reunion laboral 
bo ta bay conoce bo alma gemela disfruta di 
™ e dia di awe pasobra amor ta bati na bo porta 
/ Sagitario. Bo number di suerte ta : 4, 24, 40, 
f 39.23.9 


39, 23, 9 

Sagitario 


Awe ta un dia unda bo mester para keto un 
rato y mira kico bo a logra den bo bida y kico 
bo no a logra y cuminsa planifica bo bida. Bo 
number di suerte ta: 34, 25, 41, 40, 24, 10 



Capricornio 


Awe un persona ta bay acerca bo pa un 
proyecto grandi, mira prome cu bo firma 
esaki por trece problema of por trece exito 
pa bo Acuario. Bo number di suerte ta: 43, 
26, 42, 41,25, 11 



Hquario 



Den bida bo tin cu pasa den duro pa bo siña 
y haci’e facil, awe lo bo sinti bo mes cu bo 
bida a bira duro simplemente wak e dia y 
pasa ariba y sigui cana. Bo number di suerte 
ta: 17, 27, 43, 42, 26, 12 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm/10:00 pm 

Botica 

Oranjestad: 

Trupial 
Tel. 583 8560 


San Nicolas 

Dr. Ramautar 
Imsan 

na warda 

San Nicolas: 

Seroe Preto 
Tel. 584 4833 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 

ScheduleJuly 2019 

| FREEDOM OP THE SEAS 


MONARCH 


CARNIVAL HORIZON 
QUEEN ELIZABETH 


MONARCH 


MONARCH - Dept. 
CARNIVAL MAGIC 
FREEWINDS 


FREEWINDS - DEPT. 


DISNEY FANTASY 
FREEDOM OFTHESEAS 

B 

23.15 

18.00 


B 

08.00 


21.00 


C 




06.30 


15.30 


C 

06.00 




E 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 07/25/2019 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.33 

1.35 

1.37 

CHF 

180.53 

181.25 

182.05 

GBP 

2.16 

2.21 

2.27 

JPY 

163.33 

164.82 

166.47 

EUR 

196.68 

198.47 

200.47 

DKK 

25.60 

26.32 

27.12 

NOK 

19.56 

20.28 

21.08 

SEK 

17.84 

18.56 

19.36 

For amounts up to Afl. 100,000 

Prepara hobennan pa nan futuro cu ‘Impact Camp’ 


ORANJESTAD - Net 
prome cu aña escolar nobo 
cuminsa, Heart-Centered 
Leadership Foundation ta 
organisa un programa im- 
pactante y tranformativo 
pa hobennan entre 14-21 
aña: Impact Camp. 

E prome Impact Camp lo ta 
un ‘ACE Program’ (Achieve- 
ment and Commitment to 
Excellence), un programa 
di 3 dia cu ta traha riba car- 
acter y desaroyo di e hoben. 
E ta un programa interactivo 


y dibertido unda hobennan 
ta siña tocante diferente as- 
pectonan cu ta yuda nan de- 
saroyo. Topiconan cu lo bin 
dilanti durante e 3 dianan ta 
autoestima, motivacion, kico 
ta bo ‘comfort zone’ y con pa 
sali di dje pa logra bo meta- 
nan, comunicacion efectivo, 
responsabilidad personal, 
expresion propio, amistad, y 
hopi mas. 

Impact Camp ta tuma luga 
dia 12 di augustus pa 14 
di augustus, di 9:00am pa 

OPENING AUGUST 1 THE FAST & THE FURIOUS: HOBBS & SHAW 


im MAGIC OF THi MOVIiS 
ON YOUR MOBilE DEVICE * AppStore 


4:30pm na Ballroom di Mar- 
riott Aruba. Edad di partici- 
pacion ta 14 pa 21 aña. Na fi- 
nal ta culmina cu un Anochi 
di Famia’ unda mayornan ta 
wordo invita pa bin presencia 
kico nan hobennan a experi- 
encia. Ultimo dia pa registra 
como participante ta diabier- 
na 26 di juli 2019. Mayornan 
of hobennan cu ta interesa di 
sa mas tocante e programa 
por comunica cu HeartCen- 
tered Leadership Foundation 
na 5942520 of 5841211. Of 
por manda nos un e-mail na 
hclfaruba@gmail.com 

Esaki lo ta e di 8 ACE Pro- 
gram’ cu Heart-Centered 
Leadership Foundation ta of- 
rece hobennan. E programa a 
demostra di ofrece hobennan 
hermentnan pa nan sigui bay 
dilanti na school, empodera 
nan pa haci cambionan posi- 
tivo den nan bida personal, 
comunica den un manera 
positivo y efectivo cu may- 
ornan y amistadnan, y pone 


e prome stapnan pa traha riba 
un futuro feliz y duradero. 
Cu e programa aki ta traha 
riba transformacion di bida, 
fomentando hobennan re- 
sponsable, respectuoso, y re- 
siliente cu ta firme para den 
nan sapato. 

Heart-Centered Leadership 
Foundation a wordo funda 
na 2008 cu hobennan na cu- 


rason di su meta: empodera 
y inspira hobennan pa lidera 
for di nan curason. Heart- 
Centered Leadership Foun- 
dation ta traha riba desaroyo 
di hoben door di ofrece dife- 
rente programa, seminario, 
‘after school programs’, guia 
y coaching pa asina fomenta 
hobennan sigur di nan mes y 
determina. 



31 di juli 2019 ultimo dia pa haci cambio 
pa Buki di Telefon 


ORANEJSTAD - Diaran- 
son 31 di juli 2019 ta ulti- 
mo dia pa haci cambio pa 
e Buki di Telefon 2020. Si 
e nomber di un negoshi of 
di un cliente no ta aparece 
corectamente den e buki 
di telefon, ainda tin chens 
pa cambia esaki pa e Buki 
di Telefon 2020. 

Pa haci e cambio necesario 
clientenan por pasa na cual- 
kier Teleshop cu nan identi- 
ficacion valido. E deadline pa 
registra nomber y adres cor- 
ecto pa publica den e edicion 
di Buki di Telefon 2020 ta di- 
aranson 31 di juli 2019. Actu- 


almente e registro di nomber 
ta bay segun e nomber y 
adres cu ta registra den e data 
base di Setar. Den e buki di 
telefon di Setar e usuario por 
haya tur informacion tocante 
producto y servicionan di 
Setar di telefon di cas, celu- 
lar, Internet y cable. Ademas 
tin den e buki di telefon e 
rekisitonan pa por aplica pa 
cualkier servicio di Setar y e 
localidad y orario di tur Setar 
su Teleshopnan. Den e sec- 
cion di pagina blanco “white 
pages” ta haya tur number di 
telefon fiho di cas of negoshi 
(cu no ta priva es decir cu no 
ta “unlisted”), tambe number 


di celular cu a wordo pidi pa 
ta listed. 

Den e seccion di “yellow 
pages” ta haya informacion 
y number di tur negoshi na 
Aruba den nan diferente cat- 
egorianan. Ademas di esaki e 
buki di telefon tin e “com- 
munity pages” den cual por 
haya informacion y number 
di tur departamento di gobi- 
erno y fundacionnan, y otro 
informacion valioso. E buki 
di telefon aki ta accesibel 
tambe online na www.aruba- 
yp.com. 


Pronostico di Tempo 


Tempo: 

Parcialmente te hopi nubia 
cu chens pa localmente un 
awasero 

Temperatura maximo 33 
grado Celsius temperatura 
minimo 27 grado Celsius 

Bahada di solo : 7:08pm 
subida di solo : 6:24am. 

Biento: 

Modera te basta fuerte for 
di direccion oost forsa 4 te 
5 (20 te 39 km/ora, 11 te 
21 nudo) den dia fuerte te 


duro den rafaga; forsa 6 te 
7 (40 te 61 km/hr, 22 te 33 
nudo). 

Situacion general di 
tempo: 

Un ola tropical den parti 
oost di Caribe lo pasa den 
region local bayendo west 
den proximo 24 ora, treci- 
endo humedad y instabili- 
dad den atmosfera. Esaki lo 
por produci algun awasero 
breve principalmente den 
oranan di marduga y mainta 
di diabierna. No por exclui 
un posibilidad chikito di 



lamper cu strena. 


Condicion di lama: 

Olanan di lama lo ta for di 
direccion oost cu haltura 
di 4 te localmente 7 pia; ta 
pidi ocupantenan di boto 
chikito pa bay cu cautela 
riba lama habri. 

Boet di 5 biyon dollar pa Facebook no lo ta fin di su problemanan 




CALIFORNIA (AP) - 
Facebook ta obliga di 
paga un boet di 5 biyon 
dollar pa violacionnan di 
privacidad, alabes e com- 
pania gigante lo ta suheto 
di control hopi mas estric- 
to, pero investigacionnan 
andando tanto na Merca 
como na Europa lo por 
crea dolor di cabes adicio- 
nal pa e compania. 

E boet di FTC ta ‘by a long 
shot’ esun mas halto cu e 


agencia federal a yega di im- 
pone riba un compania di 
tecnologia. E entendimento 
ta bin cu restriccionnan y 
vigilancia gubernamental. 

Pa mas cu un decada Face- 
book tabata confia pa djis re- 
gula su mes y mantene su 2.4 
biyon usuarionan nan interes 
na pecho. Djey Rusia a mete 
den e ultimo eleccionnan 
Mericano, ‘fake news’ y e 
scandal di Cambridge Ana- 
lytica, den cual un compania 
di coleccion di data cu meta- 


nan politico afilia cu e cam- 
paña presidencial di Donald 
Trump a mete man den in- 
formacion personal di 87 mi- 
yon usuario. 

Organonan di regulacion Eu- 
ropeo y Mericano tuma nota. 
Facebook actualmente ta para 


dilanti, no solamente di un 
boet biyonario, pero tambe 
restriccionnan nobo. Asina 
por mira cu e siguiente insti- 
tutonan tin investigacionnan 
andando contra Facebook: 
U.S. Securities and Ex- 
change Commission, U.S. 
Justice Department, U.S. 



Federal Trade Commission, 
Irish Data Protection Com- 
mission, U.S. Housing and 
Urban Development, Hefe 
di Privacidad di Canada, Re- 
ino Uni, Belgica, Alemania 
y Procuradornan General di 
Estadonan Mericano y Pro- 
curador General di Merca. 


China su prome lansamento di raket priva exitoso 



BEIJING (AP) — Un de- 
saroyado di raket basa na 
Beijing a manda 2 satelite 
den orbita diahuebs ulti- 
mo, asina birando e prome 
compania Chines cu a 
completa un lansamento 
orbital cu exito, segun me- 
dionan di gobierno. 

E lansamento a tuma luga 
na un centro di satelite den 
noordwest di China diahuebs 
ultimo, medio di comuni- 
cacion di gobierno Xinhua 
a raporta. Xinhua a bisa cu e 
SQX-1 Yl, un raket di carga 
comercial cu 4 fase, tabata de- 
saroya pa e compania i-Space. 

i-Space a bisa den un de- 
claracion cu esaki ta marca 


un etapa nobo pa China su 
industria priva den espacio. 
‘i-Space tabata forma den un 
era unda e nacion kier a bira 
un poder espacial’, e declara- 
cion a bisa. 

China su programa espacial 
a desaroya rapidamente. Ora 
cu pa prome biaha el a con- 
duci un mision espacial den 
cual hende lo bay espacio, na 
2003, China a bira tercer pais 
- net tras di Rusia y Merca - 
pa pone hende den espacio cu 
su propio tecnologia. 

Un otro compania basa na 
Beijing, Landscape, a purba 
october ultimo pa haci nan 
raket yega den orbita, pero e 
raket a faya den su di 3 fase. 


Representantenan ta pasa ley pa bringa ‘robocalls’ 



WASHINGTON (AP) - Cas di 
Representantenan a pasa legis- 
lacion cu meta pa combati ‘ro- 
bocalls’, esaki ta e esfuerso mas 
recien pa contraresta e bom- 
bardeo di yamadanan indesea 
despues cu kehonan ta keda subi. 

Agencianan federal Mericano tambe 
ta tumando medidanan contra ro- 
bocalls mas y mas, otorgando po- 
sibilidad pa proveedonan blokia 
yamadanan no desea y curashando 
industria di telecomunicacion pa 
cuminsa desaroya tecnologia cu lo 
garantisa cu e number cu bo ta haya 
riba bo Caller ID no ta falso, pa asina 


haci mas probabel cu un persona lo 
contesta un scammer. 

E Senado a pasa un ley similar na 
esun di e Cas di Representante, e 
Traced Act’, na mei cual a keda apro- 
ba casi unanimamente. E version di 
e legislacion den e Cas di Represent- 
antenan, e Stopping Bad Robocalls 
Act, ta bay ainda mas leu den su es- 
fuerso pa stop companianan di haci 
cualkier yamada di telemarketing. 
Ambos ley ta carga e aprobacion di 
unionnan di consumido y industria 
di telecomunicacion. Representan- 
tenan a pasa e ley riba robocalls cu 
un voto di 429-3. 


















B NPIA 


Prome Minister Evelyn Wever-Croes: 


L0CAL| A31 


DIABIERNA 26 JULI 2019 


Pronto lo institui e organo ‘Ouderenraad’ 



ORANJESTAD - Den e 
programa di Gobernacion 
tin un maneho pa intro- 
duci un ‘Ouderenraad’, 
un conseho di hendenan 
mayor. E topico aki ta uno 
hopi interesante mirando 
cu e ta traha den ben- 
eficio di nos grandinan. 
Ouderenraad ta un con- 
seho di nos grandinan, un 
instituto cu Gobierno di 
Aruba kier crea pa asina 
constantemente por ricibi 
consehonan tocante dife- 
rente aspecto cu ta afecta 
nos hendenan di edad. 

Segun e comunicado cu Bon 
Dia Aruba a ricibi ta bisa cu 
e miembronan y directiva di 
e instancia aki no necesari- 
amente mester ta pensiona- 
do, pero tambe personanan 
cu tin atencion riba temanan 
cu ta tene nos pensionadonan 
ocupa. Tambe por ta geriatri- 
anan cu ta cuida salud di nos 
grandinan of esunnan cu ta 
cuida nos grandinan sea na 
cas of na instancianan pa nos 
grandinan. 

Tambe tin e aspecto fman- 
ciero cu ta afecta nos gran- 
dinan pa motibo cu ora nan 


bay cu pension nan entrada ta 
bay atras pero nan gastonan 
ta keda mescos. Ainda Gobi- 
erno no a logra tur asunto di 
impuesto. E Prima di AZV y 
tarifa di belasting a ser baha 
caba pa pensionadonan por ta 
mas alivia. 

Infrastructura ta otro punto 
di enfoke pa motibo cu mes- 
ter sigura cu tur e edificionan 
di departamento di Gobierno, 
banconan y caya grandi etc. ta 
accesibel pa nos hendenan di 
edad y nos hendenan cu tin 
un deficiencia fisico. 

E tema di Ouderenraad a 
ser delibera detayadamente 
cu representantenan di OPA 
y aki OPA a bin cu un con- 
cepto hopi interesante y asina 
Gobierno a tuma e decision 
di “partner” nan mes cu nan 
pa cu e creacion di e instancia 
aki. E concepto lo ta uno casi 
identico na loke SER (Sociaal 
Economische Raad) ta haci- 
endo aworaki. SER manera 
ta conoci ta un grupo di per- 
sona cu ta wordo apunta pa 
sector priva y sector publico 
cu via un secretariado ta duna 
conseho na Gobierno riba 
nivel economico y social. Por 


ehempel e tema di aumento 
di salario minimo semper 
mester bay via SER. Mirando 
e exito di SER, Gobierno kier 
bin cu Ouderenraad pa asina 
nos grandinan tambe por 
haya e atencion necesario. 


‘Vergrijzing’ no ta un prob- 
lema sino mas bien un de- 
saroyo den bida hopi bunita 
ora cu ciudadanonan yega na 
un edad halto. Gobierno kier 
duna mas participacion na 


tur esunnan cu a yega na un 
edad bunita y cu por y kier 
contribui na bienestar di nos 
pais”, Prome Minister Evelyn 
Wever-Croes a enfatisa. 


Minister Chris Romero a reuni cu CEO di Wealth Trend Trading 


ORANJESTAD - Reci- 
entemente Minister di 
Transporte, Chris Rome- 
ro, a reuni cu CEO di 
Wealth Trend Trading, Dr. 
Abdul Manaff. Dr. Abdul 
Manaff ta un experto den 
e areanan di mercadeo, fi- 


nanzas y aviacion, y a keda 
compaña pa su represent- 
antenan na Aruba, sr. Do- 
dia, sr. Williams y sr. van 
Spaandonk. 

Minister Romero a duna dr. 
Manaff un splicacion am- 


plio di su responsabilidadnan 
como Minister na Aruba y 
como tal e funcionamento 
di e carteranan cu e tin na su 
encargo. 

Tambe a menciona na e grupo 
su interes pa desaroyo di San 
Nicolas y vecindario, como 


tambe e importancia di trans- 
porte aereo y maritimo pa 
nos pais. A mustra dr. Manaff 
e enfasis cu Minister Romero 
ta poniendo riba nos Sector 
Primario y diferente proyec- 
tonan cu tin actualmente. 


Di su banda dr. Manaff a duna 
un briefmg di su compania y 
haci su mes disponibel na co- 
labora cu Minister Romero 
su vision pa e desaroyo di 
Aruba, particularmente den e 
areanan cu ta regarda e cart- 
eranan di Transporte, Comu- 
nicacion y Sector Primario. 

Dr. Manaff ta un experto 
y doctor den e areanan fi- 
nanciero, di mercadeo, pero 
tambe e ta un medico. Su pa- 
sion ta, entre otro, aviacion y 
tin varios aña di experiencia 
den e mundo di aviacion. Dr. 
Manaff a inicia diferente aer- 
olinea den su trayectorio pro- 
fesional y tambe ta dispone di 
un experticio respetabel den 
e mundo financiero. 

Mester remarca cu e reunion 
entre Minister Romero y dr. 
Manaff tabata uno hopi fruc- 
tifero. A keda palabra cu e 
titular di e cartera di Trans- 
porte lo traha di cerca cu e 
compania di sr. Manaff, pa 
asina sondea e posibilidad pa 
fmanciamento di diferente 
proyecto cu ta desaroyando 
den e Ministerio di Chris 
Romero. 

Conteo final coriendo riba ultimatum di sindicatonan riba indexering 



ORANJESTAD - E conteo 
final ta coriendo y cada 
dia ta falta menos pa e 
ultimo te dia 9 di augus- 
tus venidero cu e sindi- 
catonan di sector publico 
(SIMAR, SEPPA, TOPA, 
SPA y SADA) a duna go- 
bierno bin cu un contra 


proposicion pa nan por 
discuti riba indexering. 

E bloke sindical a pidi un 
indexering di 3.6% cu ta ni- 
fica un suma di alrededor di 
20 miyon florin. E ta casi e 
mesun suma di e surplus cu 
gobierno -a base di e proto- 


col firma cu Hulanda y e ley 
di LAft- a compromete di 
cumpli cu ne den e presu- 
puesto 2020. 

Sindicalista y vocero di e 
bloke sindical, Edward Mad- 
uro a laga sa cu gobierno tin 
dos rol cu ta maneha e pais y 


tambe nan ta un dunado di 
trabou. Den e caso specifico 
aki, como sindicatonan cu ta 
representa e trahadonan di 
sector publico, y logicamente 
nan ta acercando nan dunado 
di trabou pa atende cu nan 
derecho di indexering. 

E ta haya cu ta responsabili- 
dad di gobierno di wak con e 
ta negosha locual nan ta pidi- 
endo di indexering. Si ta full e 
cifra aki of si gobierno ta pro- 
pone otro forma pa atende cu 
ne. Pero e bloke sindical aki 
ta haya cu indiscutiblemente 
gobierno mester bin cu un 
contra proposicion, prome 
cu e ultimatum di dia 9 di 
augustus venidero lo wordo 
cumpli. 

E proposicion por ta, manera 
gobierno mes a yega di se- 
ñala, den forma di ‘hibrier 
oplossing’ y/of ‘secundaire 
voorwaarden’ pa e ambten- 
aarnan, segun Maduro. Es 
decir cualkier proposicion cu 
gobierno por sinti mas safe 
cu ne. Pero gobierno mester 
duna cara y laga nan sa kico 
nan por ofrece. 

Cualkier proposicion di go- 
bierno mester ta uno for- 
mal y por escrito pa asina e 


sindicatonan por debati riba 
dje. E sindicatonan por bin 
cu e proposicion aki cerca 
nan base pa discuti riba nan, 
y wak si nan ta acepta of no. 
Pero te ainda esaki no a sos- 
ode di parti di gobierno. 

Mientras cu nan ta haya cu 
como sindicatonan nan ta 
mustrando e seriedad di nan 
banda. Nan a yega di manda 
carta di recordatorio pa go- 
bierno, ya cu riba e carta cu 
fecha 26 di juni ultimo cu 
nan a ricibi di gobierno, no 
tabatin niun contra proposi- 
cion. Mientras cu for di 17 
di mei ultimo cu gobierno a 
pidi e sindicatonan aki tempo 
y espacio, nan si a tene cuenta 
cu nan solicitud. 

“Nos si a mustra boluntad!,” 
Maduro a bisa. 

Nan a yega di haya contesta 
for di gobierno, pero e sindi- 
catonan ta haya cu nan no tin 
contenido riba nan proposi- 
cion pa loke ta trata index- 
ering. Igualmente nan ta scu- 
cha hopi cos cu ta wordo bisa 
rond, pero ariba papel mes, 
nan no ta hayando nada con- 
creto. 


Ningun Polis of Recherche ta sinta na cas sin haci nada 


ORANJESTAD - Recientemente un situacion no 
mucha agradabel a pasa den e edificio di recherche 
na Frankrijkstraat cu e sistema di awa di toilet cu a 
causa un molester hopi fastioso pa e recherchenan 
cu ta traha den e edificio. 

Relaciona cu e situacion fastioso cu a presenta na edificio 
di recherche na Frankrijkstraat, ta algo cu por pasa na tur 
oficina y cas cu ta haci uzo di toilet (wc). 

Mirando e situacion a dicidi cu tur trahado a bay cas debi 
na e cantidad di awa cu a sali y tambe e holo. Mesora a 
contrata e compania Total Cleaning cu a bin aden y pone 
un aparato special Ozone Generatorpa limpia unda e awa 
cu a core y tambe yuda e ambiente na un manera mas 
higienico. E Ozone Generator ta un aparato cu ta destrui 
bacteria, virus,holo y mold. E ta un aparato cu un con- 
centracion asina halto cu por haci daño na salud di hende. 

Di parti Total Cleaning a sugeri pa momento cu e aparato 
ta haciendo e trabou den e edificio pa no tin ningun tra- 
hado den e luga. E Ozone Generator poco poco ta bay 
purifica e aire. For di un bon fuente di oficina di recher- 
che el a bisa cu no ta asina cu ningun funcionario di e de- 
partamentonan di recherche ta na cas sin haci nada, pero 
a sigui haci nan trabou manera mester ta 24/7 y hasta ta 
cumpli cu nan piket. 

E fuente ta lamenta e noticia fake cu a publica den medio- 
nan di comunicacion manera cu ningun departamento di 
recherche no ta trahando y tambe cu nada no ta ser haci 
pa drecha e situacion den e edificio. Doño di e edificio 
tambe a laga haci su inspeccion pa drecha e situacion y 
pa algo asina no bolbe sosode. Pa dialuna e oficinanan 
ta limpi atrobe y tur recherche ta acudi normalmente na 
trabou. 
















